
CHESTIUNEA  INSTALĂRII  LUI  ANDREIU  BARON  DE 
SAGUNA  ÎN  SCAUNUL  MITROPOLITAN. 

II. 

în  actele  oficioase  în  cauza  reînfiinţării  mitropoliei  şi  a  de- 
numirei  episcopului  Andreiu  Baron  de  Şaguna  de  cel  dintâiu 
mitropolit  al  Românilor  ortodocşi,  chestiunea  instalării  este  mai 
întâiu  atinsă  în  emisul  ministrului  Schineriing  cătră  Şaguna,  dela 
29  Decemvrie  18641. 

Cu  acest  rescript,  ministrul  Schmerling,  dupăce  cu  o  proprie 
satisfacţiune  îşi  exprimă  bucuria  pentru  reînfiinţarea  mitropoliei  ro¬ 
mâne  şi  denumirea  lui  Şaguna  de  primul  mitropolit  al  românilor 
ortodocşi  orientali  din  Ardeal  şi  Ungaria,  dă  noului  mitropolit 
directive  în  privinţa  celor  ce  au  a  să  îndeplini  cu  privire  la  inac- 
tivarea  mitropoliei  nou  înfiinţate  şi  la  finea  actului  încheie  cu 
următoarele : 

« îndrumările  Preaînalte  cu  privire  la  instalarea  Excelenţiei  Voastre 
vor  urma.  In  caz ,  că  Excelenţia  Voastră  a-ţi  avea  vre-o  dorinţă  deo¬ 
sebită  în  aceasta,  sau  altă  privinţă,  Va-şi  ruga  să  mi-o  faceţi  îndată 
cunoscută ». 

Şaguna  ştia  să  se  folosiască  de  toate  ocaziunile  şi  de  toate 
momentele  pentru  a  elupta  şi  a  realiza  vre-o  justă  cerere  pentru 
binele  bisericii  sale;  pre  el  nu-1  preocupa  onorurile  personale 
legate  de  instalarea  sa,  ci  din  contră,  din  chestiunea  instalării  a 
făcut  o  pârgă  spre  înactivarea  faptică  şi  consolidarea  mitropoliei. 

Şaguna,  făcând  uz  de  favorul  deschis  de  ministrul  Schmerling, 
ce  sta  în  a-i  descoperi,  ce  dorinţe  ar  mai  avea  cu  privire  la  in¬ 
stalare,  sau  în  altă  privinţă  în  cauza  mitropoliei,  a  aşternut  mi- 

1  A  se  vedea  „Colecllunea  actelor"  la  „Mitropolia  Românilor  ortodocşi"  de  Dr.  11. 
Puşcariu,  Sibiiu,  1900  pag.’  307—310. 

nistrului  Schmerling  reprezentaţîunea  dela  13  Aprilie  1865,  în  care 
urgează  denumirea  episcopului  pentru  episcopia  nouă  a  Caranse¬ 
beşului,  fără  de  care  mitropolia  nu  se  poate  constitui  şi  cere  a 
i  se  elibera  două  diplome,  una  pentru  mitropolia  reînfiinţată  şi  una 
pentru  denumirea  sa  de  mitropolit1. 

într’o  epistolă  cătră  lacob  Rannicher,8  datată  din  Carloviţ 
la  3  Martie  1865,  Şaguna,  înainte  de  facerea  reprezentaţiunei,  con¬ 
sultând  asupra  ei  pe  numitul  erudit  bărbat  şi  amic  al  său,  scrie 
următoarele : 

(tradus  din  limba  germană). 

O  a  doua  reprezeniaţiune  se  face  cătră  Ministru  de  stat  c.  r.  cu  pro¬ 
vocare  la  emisul  acestuia  din  29  Decemvrie  1864  Nr,  8642  referitor  la 
instalarea  mea.  In  aceasta  privinţă,  cred  eu,  să  fac  observarea  Prezi¬ 
diului  ministerului  de  stat,  că  instalarea  mea  nu  se  poate  face  până 
atunci ,  până  când  mitropolia  nu  este  faptă  împlinită,  adecă  până  când 
episcopia  Caransebeşului  nu  este  ocupată  şi  cei  doi  episcop i ,  al  Aradului 
şi  al  Caransebeşului  nu  se  vor  ţinea  de  jurisdicţiunea  mea  mitropolitană.  Este 
deci  în  interesul  biserică  şi  al  statului ,  ca  mitropolia  reînfiinţată  la  24  Dec. 
a.  ir.  să  devină  faptă  înainte  de  Paşti  şi  arhiepiscopul  şi  Mitropolitul  tot  atunci 
să  primească  jurisdicţiunea  ce-i  compete  după  canoane  şi  astfel  poporul 
credincios  să  ajungă  în  folosinţa  deplină  a  graţiei  împărăteşti  şi  în  fine 
să  se  ia  posibilitatea  a  se  spori  preoţimea  din  partea  ierarhilor  sârbeşti. 
Eu  cred,  mai  departe,  a  propune-.  Majestatea  Sa  să  se  îndure  a  exmite  o 
diplomă  despre  mitropolia  încuviinţată  prin  Preaînălţata  Majestatea  Sa, 
şi  o  a  doua  diplomă  despre  denumirea  mea  de  mitropolit.  Aceste  două 
diplome ,  ar  fi  a  să  ceti  sărbătoreşte  în  biserică  la  instalarea  mea». 

Aceste  idei  şi  cugete  ale  Mitropolitului  Şaguna,  au  şi  aflat 
expresiune  în  reprezentaţiunea  aşternută  ministrului  preşedinte 
Schmerling,  cu  datul  Sibiiu  13  Aprile  1865. 

In  aceasta  reprezentaţiune  în  limba  germană,  cu  privire  la 
actul  de  instalare,  cetim  următoarele  în  traducere  românească: 

*  Excelenţi  a  Voastră!  Intre  dispoziţiunile  şi  comunicările  îmbucură¬ 
toare,  cari  ridică  înaltul  emis  prezidiul  al  ministrului  de  stat,  de  datul  29 
Decemvrie  1864  Nr.  8642,  la  însemnătatea  unui  aci  dintre  cele  mai  me¬ 
morabile  pentru  Românii  greco-orientali  în  Transilvania  şi  Ungaria,  este 
vorba  şi  despre  instalarea  mea  de  arhiepiscop  şi  mitropolit,  şi  pe  lângă 

1  A  se  vedea  Colecţiunea  actelor  la  „Mitropolia  Românilor  ortodocşi"  de  Dr.  II. 
Puşcariu,  Sibiiu  1900  pag.  385.  388. 

-  D-l  medic  Dr.  Iuliu  Bilcz,  ginerile  fericitului  consilier  ministerial  lacob  Rannicher, 
a  avut  amabilitatea  a-mi  pune  la  dispoziţiune  corespondenţa  lui  Şaguna  cătră  Rannicher. 
Dintre  32  epistole,  ce  se  păstrează,  sunt  vre-o  10—12,  cari  pentru  interesantul  cuprins 
-  cu  învoirea  familiei — ar  merita  să  fie  publicate. 

aceasta  cu  cea  mai  mare  bunăvoinţă  mi  s’a  dat  ocaziunea,  a-mi  exprima 
în  aceasta  afacere,  părerile,  dorinţele  şi  rugările  mele. 

Inii  iau  deci  onoarea,  a  aşterne  în  cele  următoare,  Excelenţiei  Voastre, 
părerea  mea  despre  aceasta  şi  dorinţa  mea  prea  plecată ». 

urmează  rugarea  ca  să  se  denumească  episcopul  Caransebeşului, 
ca  condiţie  sine  cua  non,  apoi  continuă  astfel: 

« Numai  după  ce  s’a  întâmplat  aceasta,  şi  şi  altcum  s’au  făcut  toate  - 
pregătirile  în  interesul  instituţiunilor  canonice,  pentru  a  întră  în  drepturile 
de  jurisdicţiune  preste  diecezele  sufragane,  va  putea  avea  loc  introducerea 
solemnă  a  mitropolitului  în  diregătoria  şi  dignitatea  sa,  în  modul  prescris 
de  canoanele  bisericeşti. 

In  vederea  acestui  act  solemn,  cu  a  cărui  îndeplinire  fapta  de  graţie 
prea  înaltă  împărătească  să  fie  încoronată  şi  sigilată  ca  un  lucru  desă¬ 
vârşit,  mă  aflu  îndemnat  a- mi  descoperi  o  dorinţă,  care  s’a  născut  din 
recunoaşterea  în  măsură  deplină,  de  ce  mare  preţ  este  binefacerea  primită 
şi  din  simţemântul  ce  emailează  de  acolo,  al  celei  mai  adânci  mulţămite, 
fidelităţi  şi  adjecţiuni  faţă  de  sacrul  Monarh  şi  faţă  de  Prealuminata  casă 
împărătească  a  Austriei.  Hotărîrea  preaînaltă  împărătească ,  dela  24  Decemvrie 
1864,  este  adecă  o  faptă  de  aşa  mare  însemnătate,  înălţime  şi  importanţă  pentru 
biserica  greco-orientală  a  Românilor  din  Transilvania  şi  Ungaria,  încât  merită 
a  fi  însemnată  pentru  toate  timpurile  în  analele  sale  istorice,  prin  ce  este  justi¬ 
ficară  şi  dorinţa  generală,  ca  şi  aducerea  aminte  despre  reînfiinţarea  mitro¬ 
poliei  române  şi  despre  fundatorul  ei  împărătesc,  să  se  marcheze  prin  darea 
unui  document  solemn  pentru  vecinica  amintire. 

Iti  Ungaria  şi  Transilvania,  a  fost  un  uz  vechiu,  în  dreptul  de  stat,  a 
se  exlrada  documente  solemne  în  forma  de  diplome  provăzule  cu  sigilai  şi 
subscrierea  împărătească  despre  acte  însemnate  de  stat  şi  lucrări  ale  re¬ 
gimului,  ba  chiar  despre  denumirile  dignitarilor  înalţi  bisericeşti  şi  mire- 
neşti  şi  acest  uz,  observat  până  în  timpul  de  faţă,  aşa  de  tare  este  înnăscut 
cu  concepţiunile  de  drept  şi  cu  simţul  moral  al  poporului,  încât  o  abatere 
dela  aceasta  cu  ocaziunea  unui  eveniment  de  atâta  însemnătate  pentru 
Românii  biscricei  greco-orientale,  ar  atinge  inimile  cu  atât  mai  dureros,  cu 
cât  este  cunoscut  în  mod  tradiţional,  că  tocmai  credincioşii  acestei  biserici, 
cari  adorează  cu  credinţă  omagială  în  persoana  împăratului  scutul  cel  mai 
înalt  şi  pe  patronul  lor  pe  pământ,  sunt  pătrunşi  de  pictaiea  veneraţiunei 
religioase  faţă  de  sacra  Majestate  a  Monarhului. 

Din  acest  motiv  mai  adânc,  a  cărui  îndreptăţire  morală  şi  loială,  va 
fi  recunoscută  de  cătră  luminaţii  bărbaţi  de  stat  şi  consilieri  ai  coroanei, 
etnanează  dorinţa  generală  a  biserică,  al  cărui  cuprins  se  exprimă  în  prea 
umilita  rugare  ca: 

a)  atât  despre  reînfiinţarea  şi  datarea  mitropoliei  Românilor  biserică  gr. -or. 
din  Transilvania  şi  Ungaria  şi  ridicarea  episcopiei  din  Transilvania 
la  dignitatea  de  mitropolie. 

b)  cât  şi  despre  preagraţioasa  mea  denumire  de  arhiepiscop  şi  mi¬ 
tropolit,  să  se  pregătească  câte  o  diplomă  împărătească  separată ,  după 
forma  uzitată  şi  să  se  dispună,  ca  amândouă  diplomele  să  se  cetească 
la  instalarea  mea  în  biserică  şi  să  se  publice  serbătoreşte  ca  sem¬ 
nele  cele  mai  învederate  ale  milei  şi  graţiei  împărăteşti. 

Frecând  aştern,  Excelenţiei  Voastre ,  cu  toată  încrederea  aceasta  dorinţă 
a  bisericei  mulţumitoare  şi  credincioase,  mai  am  numai  supusa  rugare,  a 
recomanda  şi  a  mijloci  împlinirea  preagraţioasa  a  aceleia  ta  Preaînalt 
Majestatea  Sa  c.  r.  şi  apostolică ». 

Din  citatul  acesta  se  cunosc  destul  de  clar  intenţiunile  şi 
năzuinţele  nobile  ale  mitropolitului  Şaguna,  pentru  a  asigura  pentru 
veacuri  existenţa  mitropoliei  Românilor  ortodocşi.  O  diplomă  cum 
o  cerea  el,  era  mai  mult  decât  rescriptul  împărătesc  singur,  pen- 
trucă  diploma  era  totodată  un  act  de  stat,  care  garanta  şi  mai 
mult  statornicia  mitropoliei  reînfiinţate. 

Dintre  diplomele  cerute,  n’a  văzut  nici  una  lumina  zilei;  cauza 
pentru  care  s’a  zădărnicit  lucrarea  aceasta  este  de  a  se  căuta  în 
schimbările  politice,  cari  au  stat  nu  numai  în  retragerea  ministe¬ 
rului  Schmerlingian,  ci  şi  în  schimbarea  sistemului  de  regim.  Încă 
în  luna  lui  Iunie  1865,  după  căderea  ministrului  Schmerling,  Ma¬ 
iestatea  Sa  fiind  la  Pesta,  a  dat  în  bună  aristocraţiei  maghiare, 
că  va  restitui  drepturile  constituţionale  ale  Ungariei.  Lucrurile  au 
luat  o  desvoltare  repede.  In  Iulie  s’a  desfiinţat  consiliul  imperial, 
în  Septemvrie  s’a  convocat,  iară  în  Noemvrie  s’a  ţinut  dieta  din 
Cluj,  ca  pregătire  pentru  dieta  din  Pesta  de  asemenea  convocată. 

Sub  astfel  de  împrejurări  şi  schimbări  radicale  politice,  când 
regimul  de  stat  era  grămădit  de  lucrări  de  ordine  mai  înalte,  lu¬ 
crările  de  mâna  a  doua,  erau  lăsate  mai  la  o  parte.  Cu  privire  Ia 
mitropolia  Românilor  s’au  mai  eliberat  numai  acte  inomisibile,  de 
mainainte  pregătite,  precum  a  fost  formarea  nouă  a  episcopiilor 
Arad  şi  Caransebeş  şi  denumirea  de  episcop  preste  cea  din  urmă 
a  lui  loan  Popazu,  care  a  şi  fost  sfinţit  în  Răşinari  la  15  August 
1865;  iară  rugarea  lui  Şaguna  în  ce  priveşte  edarea  a  două  di¬ 
plome,  una  pentru  reînfiinţarea  mitropoliei  şi  alta  pentru  denumirea 
lui  de  primul  mitropolit,  se  vede  a  fi  rămas  îngropate  între  ac¬ 
tele  ministerului. 

Dintr’o  epistolă  a  lui  Şaguna  cătră  Iacob  Rannicher,  dela 
21  Ianuarie  1866,  aflăm,  că  ambele  diplome  erau  în  principiu 
încuviinţate  şi  ajunsese  treaba  până  a  se  pregăti  diplomele  după 

formularele  prescrise.  Iată  locul  din  epistola  ce  se  referea  la 
această  chestiune: 

« feri.  mi  s’a  adus  la  cunoştinţă  din  partea  direcţiunii  cancelariei  au¬ 
lice  ungare,  că  Maiestatea  Sa  s’a  îndurat  a  încuviinţa  darea  celor  două 
diplome  despre  reînfiinţarea  mitropoliei  şi  denumirea  mea  de  arhiepiscop  şi 
mitropoUt  şi  că  cu  adjustarea  lor  s’a  însărcinat  direcţiunea. 

De  mai  multe  luni  se  află  nerezolvată  scrisoarea  mea  la  guvern 
despre  aceea,  dacă  diploma  mea  voiesc  să  fie  în  ce  priveşte  forma  din  afară 
pompos  adjustată  sau  simplă;  căci  în  forma  simplă  ar  costa  147  florini, 
iară  mai  cu  lux  ar  costa  mai  mult,  fără  să  mi  se  fi  arătat  cifra  cât  ar 
costa.  Pentru  diploma  despre  reînfiinţarea  mitropoliei  nu  e  nimic  de  plătit, 
deoarece  se  expedează  fără  taxă.  Eu  ni  am  socotit  să  mă  pronunţ  pentru 
adjustarea  mai  simplă,  pentrucă  subscrierea  manuproprie  a  împăratului  ca 
întemeetor  şi  valoarea  internă  a  diplomei  este  pentru  mine  şi  biserică,  cea 
mai  preţioasă  decoare  şi  scumpă  podoabă ». 

Este  aproape  de  necrezut,  că  cele  două  diplome  ajunse  în 
expedit  la  directoratul  cancelariei  aulice  ungare,  să  nu  se  fi  şi 
trimis  la  mâna  mitropolitului  Şaguna.  Şi  cu  toate  acestea,  fiindcă 
acele  două  diplome  nu  se  găsesc  între  alte  diplome  rămase  dela 
mitropolitul  Şaguna,  nici  nu  se  pomeneşte  să  le  fi  văzut  cineva, 
sau  chiar  să  fi  făcut  uz  de  ele  în  careva  formă  —  de  instalare 
nu  mai  putea  fi  vorbă,  după  ce  trecuse  la  mijloc  un  an  şi  jumă¬ 
tate  dela  denumirea  lui  Şaguna  de  mitropolit  —  trebue  să  pri¬ 
mim  lucrul,  ca  sigur,  că  diplomele  nu  s’au  pregătit,  cu  atât  mai 
puţin  s’au  expedat  mitropolitului  Şaguna. 

Acum  mai  are  loc  întrebarea,  că  oare  dupăce  chestiunea 
acestor  două  diplome,  ajunsese  într’un  stadiu  aşa  de  înaintat, 
până  la  adjustarea  şi  pregătirea  lor,  mai  putea  fi  lipsit  mitropo¬ 
litul  Şaguna  de  ele  —  fără  de  învoirea  lui?  Răspunsul  la  aceasta 
poate  fi  numai  negativ.  Deci  putem  lua  ca  sigur,  că  mitropolitul 
Şaguna,  în  prevederea  sa  despre  schimbările  radicale  în  politica 
de  stat,  cari  au  şi  urmat,  a  voit  însuşi,  să  nu  i-se  mai  trimită  di¬ 
plomele  din  chestiune,  ca  nu  cumva  edarea  acestor  diplome,  prin 
cari  chestiunea  reînfiinţării  mitropoliei  Românilor  ortodocşi  s’ar  fi 
putut  privi  de  încheiată,  să  prejudicieze  asigurarea  acelei  mitro¬ 
polii  pe  baze  mai  sigure  şi  mai  temeinice,  în  cadrul  constituţiunei 
istorice  restabilite  a  statului  Ungariei. 

Presupunem,  că  în  momentul  când  mitropolitul  Şaguna  a 
încetat  a  stărui,  ca  să  i-se  trimită  diplomele  aflătoare  în  pregă- 

ti  re,  avea  deja  asigurări  în  privinţa  înarticulării  mitropoliei  în  le¬ 
gile  ţării.  Numai  aşa  ne  putem  explica,  că  încă  în  primăvara  anului 
1868,  dieta  Ungariei  a  şi  făcut  aceasta  în  luna  lui  Maiu,  prin 
art.  IX  de  lege. 

Dacă  considerăm  însemnătatea  mare  ce  o  are  despărţirea 
ierarhică  a  Românilor  de  Sârbi  şi  reînfiinţarea  mitropoliei  Româ¬ 
nilor  ortodocşi  din  punct  de  vedere  al  prosperărei  religioase-mo- 
rale  şi  culturale-naţionale,  abia  mai  aflăm  în  timpul  din  urmă  de 
40  de  ani  ai  Iegislaţiunii  statului  ungar  un  alt  asemenea  act  în¬ 
semnat  pentru  binele  şi  folosul  poporului  român.  Acvisiţiunile 
acestea  pentru  biserica  şi  poporul  român  ortodox  din  Ungaria, 
sunt  a  se  mulţămi  înţelepciunii  şi  tactului  mitropolitului  Şaguna, 
care  în  împrejurări  critice,  când  legile  aduse  în  dieta  Ardealului 
în  anii  1863/4  în  favorul  Românilor,  au  fost  spulberate  prin  o 
trăsătură  de  peană,  a  ştiut  să  câştige  în  dieta  Ungariei  drepturi 
frumoase  pentru  biserica  sa,  asigurându-i  o  egală  îndreptăţire  cu 
celelalte  biserici  din  patrie. 

Revenind  în  reasumat  la  întrebarea  instalării  lui  Şaguna  în 
scaunul  de  mitropolit,  constatăm,  că  aceea  nici  când  nu  s’a  făcut. 
Actul  instalării,  deşi  era  de  toţi  dorit,  şi  luat  în  program,  atât  în 
actele  oficioase  ale  regimului,  cât  şi  în  cercurile  bisericeşti  ale 
mitropoliei,  nu  s’a  îndeplinit,  din  cauză,  că  el  s’a  condiţionat  dela 
cele  două  diplome  cerute  de  mitropolitul  Şaguna:  una  pentru 
reînfiinţarea  mitropoliei,  iară  alta  pentru  denumirea  de  primul  mi¬ 
tropolit  a  lui  Şaguna.  Cu  încuviinţarea  şi  pregătirea  diplomelor, 
de  cari  mai  în  urmă  nu  s’a  mai  simţit  trebuinţa,  a  trecut  timp 
la  mijloc  şi  Şaguna,  care  funcţionase  aproape  doi  ani  ca  mitro¬ 
polit  s’a  privit  ca  —  faptice  instalat.  Dr.  11.  Puşcarin 

arhimandrit,  vicar  arhiep. 

Toată  învăţătura,  înţelepciunea  şi  bucuria  sufletului,  pe  care  mi-am 
câştigat-o  mă  părăseşte  şi  nu  pot  să  fac  altceva,  decât  ca  să-mi  ridic  ochii 
sufletului  în  rugăciune  cătră  Acela,  care  a  avut  îndurarea  să  vină  Ia  noi 
ca  Dumnezeu  in  chip  de  pământean  şi  să  fie  sprijin  şi  mângâiere  celor 
împovăraţi,  trezind  prin  credinţă  şi  dragoste  acea  nădejde,  care  fără  El 
nu  ne  poate  încălzi  sufletele.  Când  m’am  învrednicit  de  fericirea  să  pot 
înghenunchia  în  faţa  Lui,  cu  ochii  scăldaţi  în  lacrimi  dulci  de  smerenie 
şi  pocăinţă,  atunci  am  simţit  revărsându-se  peste  întreaga  mea  fiinţă  un 
val  de  binecuvântare  cerească,  care  mi-a  luminat  întunerecul  din  suflet, 
făcându-mă  să  înţeleg,  că  El  este  Domnul,  care  este  aproape  de  noi  în 
toate  bucuriile  şi  năcazurile  vieţii  noastre. 

Scrie  într’o  epistolă  cătră  mireasa  sa:  renumitul  biogral  KarI  von  Rit  Ier  (1770 — 1859). 

DIN  TRECUTUL  BISERICII  ROMÂNE  BIHORENE. 

Când  şi-a  înaintat  arhidiaconul  Lâszlo  cătră  episcopul  său 
în  1725,  operatul  dresat  cu  privire  la  vizita  canonică  ce- o  făcuse 
între  credincioşii  orientali,  am  amintit,  că  pe  valea  Crişului-re- 
pede,  a  înregistrat  3  parohii  unite.  Pe  Luncă  nici  una,  pe  Erin 
abia  4:  Leta,  Selend,  Vasad  şi  Piskolt. 

In  districtul  Orăzii  se  înşiră  19.  Trei  din  ele  nu  înseamnă 
mult  în  cumpăna  unirii,  căci  preoţii  lor  s’au  ascuns  dinaintea 
lui  Lâszlo,  când  a  venit  să  le  cerceteze  bisericile.  Acestea  pa¬ 
rohii  sunt:  Barakony,  Csefa  şi  Inând.  Ba  preotul  din  Inând  a 
ridicat  protest  în  contra  călcării  lui  Lâszlo  în  biserica  sa. 

Afară  de  acestea  19  comune,  Lâszlo  află  de  bine  a  fixa  în 
hârtia  sa  şi  numele  acelor  comunităţi,  cari  de  fel  nu  s’au  plecat 
spre  unire;  acestea  sunt  mai  puţine  ca  celelalte.  Numărul  lor  e 
8:  Bikâcs,  Homorog,  Madarâsz,  Cordău  (Kardo),  Nagyker,  Kisker, 
Szenttelek  şi  Papmezo  cu  jurul  său. 

Mai  răspândită  c  unirea  în  provinţa  Beiuşului,  căci  influinţa 
de  domn  de  pământ  a  episcopului  orădan,  în  acestea  regiuni 
opera  cu  efect,  încă  din  timpuri  foarte  vechi.  Nu  mai  puţin 
decât  50  de  sate  fură  unite  în  jurul  micului  orăşel  episcopesc. 

Pentru  4  parohii,  Lâszlo,  nu  face  notiţele  îndatinate,  ci  zice, 
că  despre  ele  va  relata  vice-protopopul;  adecă  despre  Havas- 
Dombrovicza,  Belenyes-Szentmiklos  (acesta  tocmai  atunci  se  îm- 
popula)  Grds  şi  Hagymâs.  Despre:  Sudrics,  Posa  şi  Gorbed, 
observă,  că  preoţii  nu  s’au  înfăţişat,  poate  că  nu  vor  fi  voit.  Ba 
despre  preotul  parohiei  din  urmă  adauge,  că  împreună  cu  sub- 
protopopul  orădan,  a  eşit  întru  întimpinarea  episcopului  sârbesc 
până-  departe,  la  Boroşineu.1 

Prin  1723—4,  la  dieceza  catolică  de  Orade  s’au  arondat  şi 
comitatele  Crasna  şi  Solnocul  de  mijloc.  Neobositul  arhidiacon 
grăbeşte  şi  la  Românii  din  părţile  acestea,  prin  Iulie  1725.  Sub- 
protopopii  însă  îl  înduplecă  să  mai  amâne  vizitele,  până  vor  sosi 
în  respectul  acesta  instrucţiunile  vlădicului  unit  din  Transilvania, 
de  vreme  ce  acestea  comitate  politiceşte  sunt  îngremiate  la 
Transilvania.2 


1  Bunyitay  44.  -  Pe  timpul  turcilor  Oradea  aparţinea  Ardealului.  După  arun¬ 
carea  acestora  la  1692,  se  alătură  la  Ungaria.  La  1701  iară  se  împreună  cu  Ardealul. 
. .  . (daltă  cu  Martnaţia. 


Mai  târziu  din  nou  se  alipeşte  la  Ungaij 

Până  în  19  Iulie  1725,  datul  când  arhidiaconul  vizitator  îşi 
prezintă  actul  vizitaţional,  vizitase  ca  la  100  de  parohii.1  însem¬ 
nările  eternizate  în  acest  document  sunt  preţioase  pentru  noi,  nu 
numai  din  punct  de  vedere  bisericesc,  ci  şi  etnografic-social-po- 
litic  etc.,  cu  o  vorbă,  în  acestea  notiţe  dăm  de  o  mică  icoană  a 
vieţii  noastre  culturale. 

E  de  remarcat,  că  Lâszld  a  continuat  vizitele  canonice  şi 
după  acest  act.  Nu  s’a  păciuit  până  la  moarte  (1729),  dar  mai 
vârtos  în  1720  a  călătorit  mult,  şi  aşa  se  poate  combina  din 
mai  multe  date,  că  tocmai  anul  acesta  a  fost  mai  bogat  în  se¬ 
ceriş  duhovnicesc,  precum  de  altă  parte  iarăşi  în  acest  an,  după 
cum  am  spus  mai  sus,  s’au  întâmplat  primele  catastrofe  mai  sim¬ 
ţitoare  pentru  unire. 

Din  procesul  verbal,  redactat  cu  ocaziunea  cercetărilor  lui 
Lâszlo,  prindem  câte  ceva.  Se  prenotează  la  fieştecare  comună, 
numele  şi  conuniele  preotului,  locul  naşterii  —  barem  aproxi¬ 
mativ,  —  vârsta,  împrejurările  familiare  şi  din  când  în  când  pro- 
ventele  preoţeşti:  unde,  când  şi  care  arhiereu  l-a  preoţit.  Uneori 
se  relevează  câte  ceva  mai  momentuos  şi  din  activitatea  pasto¬ 
rală  a  preotului. 

Zugrăveşte  lapidar  starea  bisericilor,  instrucţiunile  interne, 
nu  uită  a  pomeni  câte  ceva  şi  din  istoria  bisericei. 

Nu  tot  clerul  e  recrutat  dintre  Români.  Chiar  în  centru,  în 
Orade,  capelanul  e  rutean,  tot  din  acest  neam  sunt  preoţii  Ro¬ 
mânilor  uniţi  din:  Koros,  Tarjân,  Vizes,  Gyân,  Leta,  Seîend  şi 
Posa. 

Mai  toată  preoţimea  îşi  trage  obârşia  din  comitatul  Biho¬ 
rului.  Preotul  Ladislau  din  Kisujfalu  e  venit  din  Moldova. 

Conume  abia  la  4  preoţi  a  aflat,  şi  dintre  aceştia  la  3  e 
«Pap»  (popa,  pop),  unul  e  «Român»  (poate  român,  ori  roman, 
după  cum  se  pronunţă  în  Bihor). 

Cu  atât  e  mai  variant  catalogul  arhiereilor  consecrători.  Mai 
adeseori  sfinţeşte  cel  din  Arad,  nu  numai  în  Arad,  dar  şi  în  Vâ- 
radvelence  şi  aiurea.  Mulţi  fură  hirotoniţi  la  Munkâcs,  alţii  do¬ 
bândesc  darul  dela  episcopul  Maramureşului  şi  iară  alţii  aleargă 


1  Până  în  2  Sept.  1724  a  cercetat  24  sate.  Bunyitay  43. 

pentru  el  la  vlădica  din  Ardeal.  Sunt  unii  hirotoniţi  la  Carloviţ 
şi  chiar  în  Moldova. 

Izvoarele  de  subsistinţă  sunt  pretutindenea  din  cale  afară 
modeste.  Pe  ici-colea  se  află  şi  puţin  pământ,  încolo  taxele  după 
ierurgii,  cum  se  pot  tocmi  cu  poporenii. 

Zidirile  de  biserică  sunt  aproape  toate  de  lemn,  coperişul 
de  paie.  Sunt  biserici  şi  de  nuiele. 

Iri  folosinţa  românilor  din  Nogiorid  (Nagyiirogd),  Majo,  Se¬ 
lend,  Kisujfalu,  se  află  biserici  vechi  mai  frumoase  şi  mari,  ace¬ 
stea  odinioară  au  fost  ungureşti  şi  catolice,  însă  bieţii  Români 
nu  le  puteau  ţinea  în  stare  corespunzătoare,  căci  pe  cele  din 
Selend  şi  Nogiorid  le-au  acoperit  numai  cu  paie.  Pe  păreţii  bi¬ 
sericii  din  Kisujfalu  încă  se  mai  putea  vedea  pictura  frumoasă 
de  odinioară. 

Biserica  din  Tinod  e  de  peatră.  S’a  zidit  de  cătră  un  oarecare 
principe  din  Moldova,  care  trăise  în  surghiun  aci.  Biserica  e  zi¬ 
dită  în  <  formă  catolică».  Lui  Bunyitay  îi  pare,1  că  sub  dictonul 
forma  catolică»,  e  de  a  se  înţelege,  că  biserica  dintru  început 
a  fost  catolică,  iar  mazilitul  voevod  ar  fi  rastaurat-o  numai. 

Potirele  sunt  de  cositor,  sunt  multe  şi  din  lemn,  arama  ori 
din  lut  ars.  In  Kisujfalu  potirul  e  scobit  în  peatră.  Potire  de 
argint  şi  pe  din  lăuntru  aurite  abundent,  se  află  la  bisericile  din : 
Les,  Beiuş  şi  Nogiorid. 

Locul  clopotelor  îl  ţinea  toaca.  E  raritate  satul  cu  clopot, 
sau  mai  corect  zis,  cu  clopoţel;  se  şi  fălesc  poporenii  cari’l  au. 

Abia  în  10  turnuri  sună  a  evlavie  nobilul  metal,  adecă  îl 
au  cei  din:  Oradea,  Les,  Sântandrei  (Szentandrâs),  Kisurogd, 
Leta,  Selend,  Vasad,  Gyoros,  Hossziîaszd,  Sititelec  (Szekelytelek) 
şi  Apâti. 

Beiuşenii  numai  în  1726  ridică  scaun  pentru  clopote  şi  iau 
dispoziţii,  ca  să  li  se  restituiască  «clopotele  rătăcite  şi  aflate». 

In  Beiuş  deci  sunt  clopote  mai  multe,  ori  cel  puţin  două, 
pe  când  în  alte  locuri  abia  unul,  sau  nici  unul. 

Matriculele  sunt  necunoscute.  Totuş  în  Nyârszeg  şi  B.-Szep- 
lak,  dăm  de  ceva  registre,  cari  seamănă  cu  un  fel  de  matricule 
mai  primitive.2 

1  O.  C.  pag.  45.  -  Irs  şematismnl  Orăzii  din  1864  pag.  61  se  zice,  că  Szepiak  ar 
îi  având  matricule  numai  din  1818. 

închizând  acum  «protocolul»  misionarului,  mai  amintim,  că 
Lâszlo  se  purta  cu  barbă,  ca  preoţii  noştri,  stăpânea  bine  limba 
noastră,  iar  în  dispute  cita  din  cărţile  româneşti.1 

După  acestea,  să  petrecem  puţin  în  călătoriile  apostolice  şi 
pe  episcopul  ortodox.  Dobândindu-şi  voie  mai  înaltă,  în  1 1  Sep¬ 
temvrie  1726,  de  a  cerceta  pe  ortodocşii  aşezaţi  pe  domeniile 
episcopului  latin,  —  sub  elasticul  titlu  de  vizite  canonice,  titu¬ 
larul  Aradului,  numai  decât  porneşte  la  drum  şi  petrece  mai  tot 
timpul  în  mijlocul  poporului,  mai  vârtos,  că  nu  i-se  putea  face 
nici  o  supărare,  fiind  păzit  de  braţele  militare.2 

Contra  unui  astfel  de  apostolat  ne  mai  auzit  până  aci,  epis¬ 
copul  Em.  Csâky  şi  vicarul  său  Mih.  Kebell,  nu  pregetară  a  ri¬ 
dica  greu  protest 3  la  22  Martie  1728,  în  congregaţia  comitatului 
Bihor,  ţinută  în  opidul  Szalârd.4  Dar  fără  nici  un  efect.5 *  Titu¬ 
larul  Aradului,  Vichentie  Ioanovich,  mergea  înainte,0  voios  şi  fălos 
de  pagubele  ce  urmau  în  calea  Iui  pentru  catolicism. 

Cu  toate  că  era  îngrădit  Ioanovich  de  azistinţă  militară,  la 
Beiuş  aproape  era  să  fie  încununat  cu  moarte  de  mucenic.  Cei 
de  prin  moşiile  episcopului  catolic,  nu  voiau  să  dea  intrare  epis¬ 
copului  sârbesc;  s’au  postat  la  strâmtorile  ce  trec  prin  păduri  şi 
le-au  închis,  şi  de  vreme  ce  prelatul  a  forţat  trecerea,  un  român 
descărcă  un  glonţ 7  în  calul  episcopului.  In  urma  acestei  întâm¬ 
plări,  episcopul  s’a  întors  îndărăt  Ia  Arad  şi  i-a  lăsat  pe  beiuşeni 
în  ştirea  Domnului.  Nici  n’a  umblat  mai  mult  în  vizite,  căci  nu 
peste  mult  fu  ales  la  Carloviţ.  Următorul  său,  lsaia  Antonovich, 
la  început  încă  nu  a  cutezat  să  umble  printre  bihoreni.8 9  Pe  la 
1733,  a  început  a  exercita  şi  Jurisdicţie n  asupra  Românilor  biho¬ 
reni  uniţi.  Trecerea  alor  178  preoţi  la  ortodoxie,  în  anul  1 728, 10 

1  Runyitay  43  „Istennek  nagy  kegyelme,  hogy  megis  nyelvdkon  iudok  es  magok 
irâsibol  oket  convincâlom,  s  ugy  a  kozseg  contentăltătik“. 

5  Bunyitay  48,  Selăgian  55,  Şematism  16,  17. 

8  Runyitay  47,  48. 

*  Selagian  55,  Şematism  17.  Bunyitay  47,  48. 

8  Runyitay  48.  Selăgian  55,  Şematism  17,  zic,  că  congregaţia  a  oprit  pe  Joanovich 
dela  vizitaţiuni. 

"  Grama  ist.  unit.  162. 

7  Şagana,  ist.  bes.  II  223,  Bunyitay  48,  Şemat.  17,  Selâgian  55,  zic,  că  calul  a 
fost  străpuns. 

8  Ardelean  11  25. 

9  Balugyănszky  489. 

10  Aici  238.  Bunyitay  48, 

de  care  am  pomenit,  încă  e  de  a  se  însemna  în  şirul  meritelor 
lui  loanovich. 

Pare  că  Eudoxiu  Hurmuzaki,  gâceşte  adevărul  când  susţine,1 
că  dacă  episcopul  catolic  nu  era  cu  o  cale  şi  corniţele  suprem 
al  Bihorului,  şi  în  calitatea  aceasta  nu  punea  pedeci,  apoi  de  nu 
ar  fi  avut  aşa  influinţă  mare  asupra  poporului  în  puterea  moşiilor 
sale  extinse,  episcopii  dela  Arad  ar  fi  nimicit  în  scurt  timp 
toată  unirea,  cu  atât  mai  ales,  că  erau  şi  de  acelea  intervale  de 
timp,  când  Viena  nu  ţinea  parte  uniţilor,  din  motivul  de  a  nu 
se  strica  cu  Sârbii,  cari  îi  făcuseră  preţioase  servicii  vechi,  în 
contra  Turcilor,  şi  noi,  în  contra  curuţilor,2 *  mai  apoi  fură  de  mare 
ajutoru  Măriei  Terezia,  în  răsboiul  de  succesiune.9  De  altă  parte, 
în  Viena,  nu  vedeau  cu  ochi  buni  pe  episcopii  unguri  neaoşi, 
deci  aflau  de  bine  a  nu  le  mai  adăuga  vaza  şi  cu  aceea,  că  le 
înmulţeau  artificial  poporenii.4  Apoi  deputaţiunea  aulică  illirică, 
«din  firea  sa  de  illirică »,  nu  putea  avea  în  drag  pe  cei  cari 
aveau  neînţelegeri  tocmai  cu  illirii;  ba  despre  prezidentul  Bar- 
tenstein,  ştim  pozitiv,  că  nu  era  omul,  care  să  rabde  vreo  ştir¬ 
bire  a  prerogativelor  politice  sârbeşti,  iar  faţă  de  cauza  promo¬ 
vării  unirei,  nu  odată  a  dat  <  palam  publice»  dovezi  de  o  mare 
aversiune.5 

Numai  aşa,  dând  specială  considerare  acestor  procedeuri 
vacilante,  izvorîte  din  politica  militantă  a  Vienei,  ne  putem  ex¬ 
plica,  de  ce  în  unele  intervale  unirea  sporea  grabnic,  altădată 
stagna,  ori  că  da  cu  paşi  îndoiţi  îndărăt;  episcopul  sârbesc,  când 
e  oprit  a  vizita  şi  a  arunca  dăjdii  preste  Românii  din  Bihor, 
când  îi  se  permite  aşa  ceva. 

Am  arătat,  că  împăratul  Leopold  1,  cu  biletul  din  1701, 
opreşte  pe  prelatul  ortodox  a-şi  vizita  însuş,  ori  prin  mandatarii 8 
săi,  poporenii  bihoreni,  cu  atât  mai  puţin  i-se  iasă  în  voie  a  «taxa 
şi  a  face  aruncuri  asupra  lor;  din  graţie  apoi  permite,  ca  dacă 
e  de  lipsă,  poporenii  să  poată  ei  merge  la  episcopul  ortodox 


1  Dociuti.  privitoare  la  istor.  rom.  VII,  34.  Aici  229. 

-  Aici  229.  „Unirea",  1892  pag.  198.  Bunea  Aron  40. 
'  „Unirea"  1.  c.  279. 

'  Aici  184. 

4  Bnros  „Unirea"  I.  c.  279  şi  295.  Aici  189. 

4  Bunyitay  47. 

spre  a-şi  rezolvi  trebile  ecleziastice,  schizmaticii  în  nici  un  fel  să 
nu  fie  vătămaţi  în  legea  lor;  totuş  însă  vor  avea  a  fi  în  atâr- 
tiare  de  cătră  episcopii  diecezani  romano- catolici». 

A  atârna  în  cele  religioase  de  o  religiune  străină,  şi  totuş 
a  nu  fi  turburat  în  religiunea-ţi  proprie,  e  o  teză,  pentru  priceperea 
căreia  trebue  minte  cu  carul,  de  carea  adecă  se  afla  numai  în 
capetele  coperite  cu  ţopful  vremii. 

In  opreliştea  din  1701,  episcopilor  arădani,  de  pe  la  anii 
1726,  li  se  dă  slobozenie  să-şi  conducă  turma.  O  şi  fac  aceasta 
un  deceniu  întreg,  până  ce  comisiunea  regală  află  cu  cale  în 
1 737, 1  din  nou  a  lua  sub  interdict  turma  şi  pe  păstorii  orto¬ 
docşi.  Acest  interdict  pare  a  fi  fost  numai  de  formă,  căci  în  anul 
următor,  episcopul  Isaia  Antonovich  e  în  mijlocul  turmei,  ba  în 
preajma  episcopului  latin,  în  Vâradvelence,  cutează  a  sfinţi  preoţi.2 
Tot  aşa  şi  urmaşul  său  Sinezie  Jivanovici,  prin  1751,  se  duce 
la  Oradea1  şi  de  acolo  la  periferie. 

în  1757  apoi,  cum  am  văzut,  se  dă  voie  pentru  totdeauna, 
ca  credincioşii  cu  episcopul  lor  ortodocs  şi  acesta  cu  dânşii,  se 
comunice  liber  prin  scrisoare,  ori  cu  gura.* 

Episcopul  catolic,  contele  Paul  Ştefan  Forgâch,  înainte  de  a 
fi  episcop  arădan,  a  fost  canonic.  El  a  reluat  afacerile  unirii,  acolo 
unde  le-a  întrerupt  moartea  lui  Lâszlo.  în  1732,  după  moartea 
episcopului  Em.  Csâky,  Forgâch  conduce  dieceza,  ca  vicar  ca- 
pitular  5  până  în  1737,  când  fu  denumit  de  episcop  contele  Nicolae 
Csâky,8  care  apoi  preste  10  ani  înaintează  la  mitropolia  de  Kalocsa,7 
spre  a  da  locul  său  lui  Forgâch.8  Forgâch  se  ţine  în  scaun  9  tocmai 
10  ani  încheiaţi,  când  la  1757,  dupăcum  ştim,  comisia  regească  cu¬ 
noscută,  face  ce  face  şi-’l  transferează  la  scaunul  Vâczuiui.10  For¬ 
gâch,  ţinea  transferarea  drept  promoţiune,  pentru  scârbele  avute 
la  Oradea.  Aici  ajunge  baronul  Adam  Patachich,  carele  după  o 
probă  de  ani  20,  iarâş  se  învredniceşte  a  urca  tronul  mitropolia- 


1  Bunyitay.  50,  Şematism,  17,  Selăgian  56. 

-  Bunyitay  62.  Aici  186. 

8  Aici  138,  136,  141,  230.  Ardelean  27,  Selăgian  58. 
>  Aici  190  193. 

s—8  Bunyitay  49,  50,  53,  54,  71.  Aici  193. 

10  Aici  193  şi  nota  1. 

tului  de  Kalocsa,  la  1777,1  ca  şi  cu  trei  decenii  înainte  de  aceasta 
un  antecesor  al  său. 

Iată  dară,  că  până  a-şi  dobândi  Sionul  român  pe  mirele  său 
propriu,  în  persoana  vrednicului  Moisi  Drâgosy,3  5  năimiţi  arun¬ 
cară  mreja  asupra  lui.  Din  staulul  unui  al  6-lea,  al  grecului  «de 
Camilli»,  încă  săriră  teafăre  oile  noastre  cuvântătoare,  şi  azi  «post 
tot  discrimina  rerum»,  dupăce  am  scăpat  de  bulgari,  greci,  sârbi, 
calvini  şi  latini,  suntem  liberi  şi  neatârnători.  Slavă  Domnului, 
«carele  a  bătut  neamuri  multe  şi  a  ucis  împăraţi  tari».3 

Mai  bine  cântă  cărţile  despre  Forgâch,4  deşi  cu  el  şi  cu 
Patachich,  a  avut  clerul  român  mai  multe  frecări.  Forgâch  şi 
Nic.  Csâky,  cum  vom  vedea  mai  la  vale,  au  îngrijit  şi  de  culti¬ 
varea  uniţilor,  cari  tocmai  sub  păstorirea  acestora  doi  scăzură 
notabil  cu  numărul,  măcar  că  despre  Forgâch  ştim,  că  a  rânduit, 
să  se  ţină  rugăciuni  publice  în  catedrală  şi  în  toate  bisericile  din 
eparhie,  pentru  o  mai  bună  răspândire  a  unirei.® 

O  răspândire  mai  mare  a  unirii  însă  a  fost  şi  rămas  «un  pium 
desiderium».  Recordul  numeric  al  unirii  s’a  ajuns  sub  înaintaşii 
lui  Forgâch,  sub  Benkovich  şi  Em.  Csâky.6 

Pare  că  ajunseră  auctorităţile  civile  în  un  hal,  de  nu  se  mai 
puteau  orienta  cu  privire  Ia  religia  Românilor  bihoreni;  sârbii  ţi¬ 
neau  şi  raportau  oficios,  că  Românii  sunt  cu  toţii  ortodocşi;  epis¬ 
copul  Aradului,  Isaia  Antonovich,  exercita  iurisdicţie  faptică  asupra 
uniţilor  pela  anul  1733, 7  dealtă  parte,  catolicii  vreau  a  privi  pe 
toţi  Românii  de  uniţi  cu  ei.  Poporul,  la  rândul  său,  era  gălăgios 
şi  turbulent,  ţinea  dese  adunări  şi  periclita  siguranţa  şi  ordinea 
publică,  izgonea  pre  preoţi  şi  punea  alţii,  ca  şi  cum  se  pun  jitarii 
satului  primăvara  la  S.  Qeorge. 

Guvernul  voia  să  pună  capăt  odată  acestor  rivalităţi,  dreptce 
trimisă  o  comisie,  carea  din  intuiţiune  proprie,  la  faţa  locului, 

'  Bunyitay  77,  85,  Patachich  cu  aceea  îndatorire  a  fost  denumit,  ca  din  enormele 
venite  episcopali  să  ajute  lăţirea  unirei  şi  să  gugulească  pe  arhiereul  unit.  Kercsztury 
hist.  epp.  mag.  var.  II  140 — 155,  Baiugyânszky  480. 

•'  Drâgosy  era  alumn  şi  dragoman  la  epp,  rutean  Em.  Olsaszky,  în  1751  când 
făcea  vizit.  can.  la  românii  din  Sâtmari.  Boros  „Unirea-1  1802  pag.  246  nota  1. 

3  Polileul. 

4  Aici  227. 

1  Bunyitay  49. 

0  Aici  228. 

1  Baiugyânszky  489. 

din  gura  obştei  să  afle,  că  ce  e  adevărat  în  cauză;  cari  îmbră- 
ţişază  şi  cari  sunt  străini  de  unire,  astfel  apoi  apărând  libertatea 
religiunii,  să  restabilească  statornic  pacea  de  mainainte. 

Din  mandatul  lui  Carol  VI,  intimat  prin  comitatul  Bihorului, 
comisia  s’a  întrunit  la  1  Martie  1735,  şi  s’au  mântuit  în  1737.1 

Comisia  a  voit  să  oprească  pe  canonicul  Forgâch  dela  ames¬ 
tecul  în  trebile  religioase  ale  Românilor!  Cum,  cum  nu,  însă 
«aceasta  nu  a  lăsat  Dumnezeu»,  zice  mângâiat,  numitul  Forgâch. 

La  celebrul  Bunyitay,2  nu  aflăm  nimic  cu  privire  la  impor¬ 
tanta  întrebare:  care  era  numărul  uniţilor  şi  al  neuniţilor  sta¬ 
bilit  de  comisiune.  El  zice  însă,  că  episcopul  arădan,  cu  anul  1737, 
s’a  retras  din  Bihor,  deci  am  putea  presupune,  că  unirea  s’a  afirmat 
la  lăudata  comisie.  Şematismul  des  citat  şi  cu  el  alăturea  «scurta 
istorie»  alui  Dr.  Ios.  Pap  Selagian,  Blaj  1845,  susţin,  că  partea 
mai  mare*  < <mai  toţi  românii »,4  sau  dat  în  partea  unită,  şi  că 
episcopului  arădan,  comisia  i-a  interzis  orice  putere  preste  locui¬ 
torii  bihoreni. 

în  1736  ştim,  că  178  de  preoţi  cer  unirea,  adecă  aceia,  cari 
în  1728  au  părăsit-o.3  Bunyitay  pe  baza  autobiografiei  lui 
Forgâch,  spune,  că  în  1737,  au  primit  unirea  147  fi  comune.  Acestea 
147  comune,  negreşit  că  sunt  acelea,  ale  căror  178  preoţi  în  anul 
1736,  umblă  cu  rugări  de  unire  pela  primatele  Ungariei. 

Nu  putem  constata,  că  sub  numărul  147  de  sate,  alui  Forgâch, 
e  de  a  se  înţelege,  întreg  contingentul  unirii,  adecă  unirea  de 
până  aci,  cu  acviziţiunea  mai  nouă,  din  timpul  sesizării  primei 
comisii  între  anii  1735 — 1737,  ori  că  147  de  sate,  sunt  cu  to¬ 
tului  tot  un  adaus  nou.  Nu  putem  şti,  că  acest  asert  a  lui  Forgâch, 
cuprinde-se  şi  în  hârtielc  oficioase  a  comisiei,  sau  e  numai  o 
părere  individuală  a  lui  Forgâch,  care  a  crezut,  că  147  de  sate 
s’au  unit,  ori  că  cele  ce  s’au  unit,  cu  cele  de  mai  nainte  unite, 
ar  da  respectabila  cifră  de  147.  Cu  o  vorbă,  nu  e  limpezită  îm¬ 
prejurarea,  că  comisia  adevereşte  unirea  alor  147  sate,  ori  că 
numai  partida  catolică  îşi  reclamă  pentru  sine  acest  popor. 

1  Aici  134. 

2  1.  c.  50  şi  49. 

3  Şematism  17. 

4  Selăgian  56. 

f  Aici  237,  238,  Nilles  524—526. 

0  Bunyitay  50,  62,  Ardelean  9,  10,  76,  77. 


Până  la  dovedire  deplină,  trebue  să  primim  cu  rezervă  acest 
dat,  pentrucă  ştim  cu  toată  siguranţa,  că  din  1726  (ori  1728),  până 
pe  timpul  comisiei,  unirea  a  slăbit  văzând  cu  ochii,  de  aceea 
acuma  la  comisie,  ca  din  cer  nu  se  putea  să  fi  picat  atâta  amar 
de  popor,  când  de  altă  parte  ştim  şi  aceea,  câ  comisia  nu  a 
părtinit  în  aşa  măsură  mare  pe  uniţi,  ca  cea  din  1754 — 1757,  ba 
cum  spusesem,  veni  în  conflict  şi  cu  Forgâch,  pe  care  puţin  a 
lipsit  de  nu  l-au  oprit  dela  afacerile  unirei.  In  fine  trebue  să  fim 
cu  ochii  în  patru  totdeauna,  când  ne  răzimăm  pe  documente  ve¬ 
nite  numai  din  o  parte,  ori  din  alta,  căci  ne-arn  convins,  că  nu 
sunt  totdeauna  imparţiale  şi  îşi  dau  în  capete  cu  alte  date  pa¬ 
ralele  şi  întregitoare,  venite  dela  partidul  contrar;  bunăoară  do¬ 
cumentul  din  Nilles, 1  unde  zic  preoţii  români,  în  anul  1736,  că 
înainte  cu  8  ani,  fiind  ei  uniţi,  au  fost  siliţi  să  se  facă  neuniţi, 
iară  alt  act  descoperit  de  d-1  Mangra,2  tocmai  contrarul  atestă: 
că  însuşi  preoţii  au  dat  instanţă  ca  să  poată  trece  dela  unire  la 
Ortodoxie.  (Va  urma). 


PROBLEMA  ÎNVĂŢĂMÂNTULUI  RELIGIOS  IN 
SCOaLa  POPORALĂ. 

Straturile  de  jos  ale  poporului  au  fost  şi  vor  rămânea  pe 
veci  tărâmul  cel  mai  primitor  pentru  doctrinele  religioase,  pe  mo¬ 
tivul,  că  eîe  sunt  legate  de  glia  pământului,  care  în  fiece  clipă 
îi  îndreaptă  privirea  omului  spre  creatorul ,  susţiitorul  şi  guverna¬ 
torul  lumii.  Nimeni  mai  mult  ca  plugarul  nu  cunoaşte  bunătă¬ 
ţile  venite  ca  dar  dela  D-zeu  asupra  roadelor  muncii  sale.  Pe  cine 
mai  mult  ca  pe  sătean  îl  preocupă  schimbarea  vremii?  Pe  cine 
mai  mult  ca  pe  el  îl  înspăimântă  trăsnetele  şi  fulgerile  încru- 
cişătoare?  De  sigur,  că  nu  pe  orăşanul,  care  şade  la  tarabă,  ori 
în  vre-o  lucrătoare.  Cu  atât  mai  puţin  pe  birocratul,  care  la 
masa  sa  de  scris,  cufundat  în  noianul  de  acte,  nici  habar  nu  are 
de  puterile  firii.  Dar  apoi  ce-i  pasă  savantului,  care  ştie,  că  de¬ 
asupra  casei  lui  este  parafulgerul,  care  îl  scuteşte  contra  săgeţii 
electrice ! 


1  Nilles  I.  a.  524  526.  Aici  237  -233. 

Mangra  „Bis.  şi  Şcoala»  Arad  1904,  p.  165—166  (Nr.  XIX). 


In  mijlocul  naturii,  mai  ales,  în  fundul  codrilor,  simţim  pu¬ 
terea  naturii  şi  ne  îngrozim  în  faţa  desfăşurării  puterilor  ei.  Aici 
mai  ales  simţim  micimea  noastră  şi  ne  umilim  în  faţa  puterii 
dumnezeeşti.  Aici  ne  aducem  aminte  de  cuvintele  psaimistului : 
«mare  eşti  Doamne;  Minunate  sunt  lucrurile  tale;  Şi  nici  un 
cuvânt  nu  este  deajuns  spre  lauda  minunilor  tale!» 

Dacă  aşa  este,  atunci  netăgăduit,  că  noi ,  pedagogii,  în  sensul 
vederilor  pedagogiei  de  astăzi,  aceste  dispoziţii,  pe  cari  le  întâlnim 
în  sufletul  ţăranului,  avem  să  le  desvoltăm  şi  prefonnăm  conform 
scopurilor  educaţiei.  Educaţia,  cum  se  ştie,  are  drept  ţintă 
supremă :  formarea  caracterului  religios-moral  în  sufletele  tine- 
rimei  şcolare.  Nici  unul  din  obiectele  de  învăţământ,  câte  se 
propun  în  şcoala  poporală,  nu  are  o  valoare  intrinsecă  aşa  de 
covârşitoare  asupra  formării  caracterului  precum  o  are  religiunea. 
Această  valoare,  nici  nu  i-a  fost  denegată  vrc-odată,  ceeace  se 
vede  şi  din  faptul,  că  în  planurile  şi  programele  de  învăţământ 
totdeauna  au  ţinut  bărbaţii  cari  le-au  compus,  să  o  înşire  la 
locul  prim.  In  ce  priveşte  numărul  de  oare  însă,  în  care  se  predă, 
în  comparaţie  cu  alte  studii,  ea  dc  multe-ori  e  de  fado,  cea  din 
urmă.  Dacă  ne  vom  cugeta  apoi  la  părerile  ce  dominează  în  so¬ 
cietate,  ba  chiar  la  vederile  ce  prind  rădăcini  între  tinerime, 
ajungem  la  trista  constatare,  că  acest  obiect  de  învăţământ,  de 
o  importanţă  absolută,  e  mai  mult  decât  bagatelizat.  Ne  sbu- 
ciumăm  prin  sinoade,  ne  sfărmăm  capul  cu  catehizarea  elevilor 
gr.-or.,  accentuăm  puţinul  rezultat  (recunoaştem  importanţa  cate¬ 
hizării)  şi  totuş  un  pas  nu  putem  face  înainte.  Nu  putem  zice, 
că  ar  lipsi  interesul  la  factorii  hotărîtori.  Nici  aceea,  că  doară 
unii  catiheţi  nu  ar  fi  inspiraţi  de  zel  şi  bunăvoinţă.  Dar  cu  toate 
acestea  ne  lovim  de  trista  realitate  şi  nu  putem  de  loc  urni 
afacerea  înainte. 

Ca  o  cauză  principală  a  acestui  nesucces  socoteu:  tratarea 
de  multeori  prea  superficială  a  întregei  chestiuni. 

Prea  ne-atn  mulţămit  de  multe-ori  cu  luarea  de  măsuri  pa- 
liatre.  Prea  ne-am  încrezut  în  persoanele  puse  să  reguleze  che¬ 
stia.  Prea  de  multeori  am  umplut  locurile  de  cateheţi  cu  oameni, 
pe  cari  aiurea  nu-i  puteam  folosi,  ori  am  distribuit  catehizarea 
persoanelor,  angajate  la  altfel  de  lucrări,  încât  pentru  ei  această 
afacere  a  fost  numai  de  a  doua  mână.  Şi  aşa  purcezând  azi, 

procedând  mâne.  ne-am  ales  cu  rezultatul  de  azi,  în  genere  cu¬ 
noscut.  Nu  învinuesc  pe  nimeni.  Ştiu  pozitiv,  că  au  fost  cate- 
heţi  excelenţi,  cari  au  şi  arătat  ad  oculos  spor  frumos.  Dar  ală¬ 
turi  de  aceştia  au  fost  şi  mulţi  prea  incapabili. 

Şi  acum  revin  să  stabilesc  problema  religioasă  în  o  formulă 
preciza.  încât  pot  să  o  pricep  eu,  ea  se  rezumă  în  următoarele: 

a)  Religiunea  ca  obiect  de  învăţământ  are  să  întemeieze  în  su¬ 
fletul  băieţilor  credinţa  în  Dumnezeu  Tatăl ,  Fiiul  şi  Duhul 
sfânt; 

b)  Religiunea  are  să  facă  ca  să  pătrundă  în  sufletele  tinerimei, 
că  lumea  aceasta  e  creată ,  susţinută  şi  guvernată  de  D-zeu; 

c)  Religiunea  are  să  lucreze  inir' acolo,  ca  ideile  creştinismului 
să  formeze  în  spiritul  elevilor  chiagul ,  care  are  să  plămă¬ 
dească  vieaţa  lor  intelectuală; 

d)  Religiunea  are  să  producă  în  elevi  convingerea ,  că  biserica 
creştină  este  depozitara  învăţăturilor  creştine;  ea  le  păstrează , 
ea  le  împărtăşeşte ,  deci  în  sinul  ei  să  căutăm  alinarea  dure¬ 
rilor  şi  realizarea  speranţelor  noastre; 

e)  Ca  atare  biserica  ne  strânge  la  sinul  său,  ne  ocroteşte ,  deci¬ 
să  o  cercetăm ,  să  o  ajutăm,  să  o  iubim,  căci  ea  e  casa  lui 
Dumnezeu; 

f)  Religiunea  are  să  deştepte  în  sufletele  elevilor  iubirea  de 
adevăr,  dreptate,  sinceritate  şi  să-i  împingă  la  exerciarea  fap¬ 
telor  bune,  căci  zice-se  în  sf.  scriptură:  « Credinţa  fără  fapte, 
moartă  este»,  «  Tot  pomul  care  nu  aduce  roade ,  se  taie  şi  se 
aruncă  în  foc»; 

g)  Religiunea  are  deci  să  facă  din  fiecare  şcolar  un  bun  creştin, 
un  bun  biserican  şi  un  om  de  omenie ; 

h)  Religiunea  are  să  formeze  din  elevi  ceeace  susţine  azi  peda¬ 
gogia:  oameni  cu  caracter  religios-moral. 

In  aceste  8  puncte,  cred,  a  fi  cuprins  problema  învăţămân¬ 
tului  religios  nu  numai  pentru  şcoala  poporală,  ci  şi  pentru  alte 
şcoale  cu  caracter  educativ,  căci  scopul  nu  poate  fi  altul  decât 
unul  si  acelas. 

Astfel  vedem,  că  religiunea  ca  disciplină  de  învăţământ,  îşi 
identifică  scopul  său  cu  scopul  suprem  al  educaţiunii. 

Dr.  Petru  Şpan. 

SF.  I O  AN  GURĂ  DE  AUR. 

c)  Propovăduirea  prin  personalitatea  sa. 

Fiecare  cuvântător  bisericesc  trebue  să  trăiască  în  convin¬ 
gerea,  că  are  să  predice  şi  că  de  fapt  predică  nu  numai  cu  vorba 
ci  şi  cu  fapta,  nu  numai  cu  înţelepciunea  minţii,  ci  şi  cu  sfin¬ 
ţenia  vieţii  —  prin  urmare  cu  întreaga  sa  personalitate.  Atât  ca¬ 
litatea,  cât  şi  efectul  predicei  depinde  în  primul  rând  dela  bo¬ 
găţia  vieţii  sufleteşti,  dela  însufleţirea  pentru  idealul  adevărului  şi 
al  sfinţeniei,  dela  nobleţă  şi  puterea  morală  a  voinţii  —  cu  un  cu¬ 
vânt:  dela  personalitatea  etică  a  predicatorului. 

«Din  prisosinţa  initnei  grăeşte  gura»  —  a  zis  Mântuitorul 
(Mat  12,  34).  Cum  este  predicatorul,  aşa  va  fi  şi  predica,  — 
căci  nimenea  nu  poate  inspira  cuvintelor  sale  alt  duh,  decât 
acela  care’l  are.  Chiar  şi  fariseul  îşi  trădează  în  predică  carac¬ 
terul  său  fariseic,  căci  una  zice  şi  alta  face.  Dar  nimenea  nu-1 
crede,  —  chiar  dacă  ar  grăi  adevărul,  —  căci  fiinţa  sa  este  min¬ 
ciună.  Omul  predică,  nu  predica,  —  iar  predica  este  ca  omul. 
«Nu  pe  noi  ne  propoveduim,  ci  pe  Christos  Isus  Domnul»  — 
zice  sf.  Pavel  (2  Cor.  4,  5)  —  dar  numai  aceia  pot  propoveduî 
aşa,  cari  au  pe  Domnul  în  inima  lor. 

Istoria  oratoriei  creştine  ne  dovedeşte,  că  aproape  toţi  ora¬ 
torii  cei  mari  ai  bisericei  au  fost  de-opotrivă  şi  creştini  buni, 
cari  au  strălucit  prin  o  vieaţă  plină  de  virtuţi.  Această  legătură 
cauzală  între  vieaţa  şi  calitatea  oratoriei  unui  predicator  o  întă¬ 
reşte  sf.  Ioan  Gură  de  aur,  care  a  fost  una  dintre  cele  mai  pu¬ 
ternice  întrupări  ale  spiritului  creştin  din  toate  timpurile. 

Dumnezeu  înstiş  vorbeşte  prin  aleşii  săi.  —  căci  aşa  le-a 
făgăduit:  «Duhul  sfânt  vă  va  învăţa  pe  voi  întru  acel  ceas  cele 
ce  se  cade  a  zice»  (Luca  12,  12:  Marcu  13,  11 ;  Mat.  10,  19—20). 
Nu  este  de  ajuns  să  spună  cuvântătorul,  că  a  vorbit  Dumnezeu 
odinioară  prin  proroci  şi  prin  unul  născut  fiiul  său,  ci  aşa  să 
cuvinteze,  ca  să  se  convingă  ascultătorii  săi,  că  şi  el  este  un 
trimis,  prin  care  vorbeşte  Dumnezeu  acum  cătră  dânşii.  Sf.  Ioan 
putea  să  zică  cu  apostolul  Pavel:  căutaţi  adeverirea  lui  Christos 
celui-ce  grăeşte  întru  mine  (2  Cor.  13,  3)  —  căci  prin  sfinţenia  vieţii 
sale  a  propovăduit  pe  Domnul.  Fundamentele  acelei  vieţi  sfinte 
le-a  întărit  în  decursul  petrecerii  sale  în  singurătatea  pustnicilor, 

—  iar  laurii  sfinţeniei  i-a  câştigat  în  timpul  nedreptelor  prigoniri, 
a  căror  jertfă  nevinovată  a  fost.  In  mijlocul  acelor  prigoniri 
amară,  ca  şi  în  toate  faptele  vieţii  sale,  şi-a  pus  nădejdea  şi  în¬ 
crederea  nestrămutată  în  voinţa  şi  ajutorul  lui  Dumnezeu.  Duş¬ 
manii  săi  şi-au  luat  refugiul  la  iscodiri  mincinoase,  ca  să-l  poată 
învinovăţi  şi  judeca  pentru  păcate.  Dar  nici  în  acest  chip  nu 
i-au  putut  îndoi  tăria  morală,  ştiindu-se  nevinovat  şi  chiemând 
ca  martor  al  nevinovăţiei  sale  pe  Dumnezeu,  care  toate  le  ştie, 
şi  pe  întregul  popor  din  Antiohia  şi  Constantinopol. 

Izvorul  nesecat  al  tăriei  şi  însufleţirei  sale  a  fost  rugăciunea, 
căci  zicea  adese-ori:  <  nimic  nu  este  mai  puternic  decât  omul, 
care  se  roagă  cu  căldura  inimei».1  Cămara  lui  de  rugăciune  ştia 
spune  despre  multe  nopţi  petrecute  în  priveghere,  în  timpul  că¬ 
rora  şi-a  oţelit  sufletul  pentru  luptele  şi  greul  vieţii.  Piin  de  ad¬ 
mirare  vorbeşte  istoricul  Sozomen  despre  superioritatea  morală 
a  sf.  Ioan,  zicând:  «Fiindcă  ducea  o  vicaţă  aproape  dumneze¬ 
iască,  a  dat  prin  aceasta  îndemn  puternic  tuturora  de  a  umbla  pe 
calea  virtuţii.»  2 

Deja  ca  tinăr  predicator  în  Antiohia  şi-a  câştigat  respectul 
şi  admiraţia  poporului.  Toţi  ştiau,  că  numai  de  curând  venise 
din  pustnicie,  unde  a  petrecut  în  rugăciuni,  meditaţii  şi  studii  re¬ 
ligioase.  Dragostea  şi  încrederea  cu  care-i  întimpina  poporul 
creştea  din  zi  în  zi  şi  deodată  cu  aceea  încolţia  în  suflete  şi  să¬ 
mânţa  virtuţilor  creştineşti.  Aceeaş  vieaţă  a  dus-o  şi  aceeaş  dra¬ 
goste  a  întimpinat-o  şi  ca  patriarh  în  Constantinopol.  Nici  o 
greutate  nu  l-a  înspăimântat  şi  abătut  dela  împlinirea  datori nţei, 
toate  mijloacele  cele  bune  le-a  întrebuinţat  ca  să  îndrepte  vieaţa 
turmei  sale,  spre  preamărirea  lui  Dumnezeu.  Caracterul  său  ne¬ 
prihănit  şi  activitatea  sa  neobosită  a  stors  chiar  şi  admiraţia  duş¬ 
manilor,  cari  îi  duceau  frica,  din  cauza  asprimei  cu  care  le  com¬ 
batea  viţiile. 

Pe  urma  neobositei  sale  activităţi  nu  aştepta  altă  răsplată 
pământească,  decât  liniştea  conştiinţii  de  a-şi  fi  împlinit  datoria 
vieţii,  la  care  se  simţea  chemat  de  Dumnezeu.  Lui  Dumnezeu  îi 
atribuia  rezultatele  păstorirei  sale  duhovniceşti,  —  căci  «puterea 


1  Omilia  57  la  ev.  Mateiu. 

'  Sozomen,  ist.  bis.  VIII  c.  2. 

de  a  îndrepta  prin  iubire  vieaţa  celor  păcătoşi  este  un  dar  al 
Duhului  sfânt.» 1  O  vieaţă  de  jertfă  pentru  binele  şi  fericirea 
altora  a  fost  întreaga  sa  vieaţă.  Pentru  sine  nu  aştepta  nimic  dela 
oameni,  nici  laude,  nici  bunuri  materiale,  nici  plăceri  şi  măriri 
lumeşti,  căci  pe  toate  le-a  respins,  trăind  într’o  abnegaţie  cu 
adevărat  apostolească.  Sf.  Ioan  a  putut  zice  despre  sine  împreună 
cu  apostolul  Pavel  (1  Tes.  2,  4):  «aşa  grăim,  nu  ca  cum  am 
plăcea  oamenilor,  ci  lui  Dumnezeu  celui  ce  cearcă  inimile  noa¬ 
stre».  Aplauzele  sgomotoase  ale  poporului  le-a  respins,  zicându-i: 
«ar  fi  mult  mai  bine  să  ascultaţi  în  linişte  şi  să  ţineţi  în  minte 
cele  ce  vi-Ie  spun...  decât  ca  să  nu  vă  alegeţi  din  ele  cu  nimic, 
afară  de  aplauze.»  2 

Numai  un  astfel  de  caracter  superior,  pe  care  nu-1  ispitea 
nici  o  mărire  lumească  şi  nici  o  răsplată  din  partea  oamenilor, 
putea  să  aibă  puterea  şi  autoritatea  morală  de  a  combate  neîn¬ 
fricat  viţiile,  de  a  propovădui  virtutea  şi  de  a  apăra  drepturile 
bisericei  şi  ale  poporului  faţă  de  puternicii  zilei,  lacomi  şi  fără 
inimă.  Numai  un  asemenea  suflet  mare,  care  n’avea  lipsă  de  în¬ 
demnuri  din  extern,  căci  ie  avea  în  sine,  a  putut  fi -în  stare  să-şi 
îndeplinească  cu  o  abnegaţie  de  apostol  datorinţele  chemării  şi 
să  înlăture  piedecile,  pe  cari  răutatea  omenească  i-le  punea  în 
cale.  Dumnezeu  şi  conştiinţa  sa  erau  singurii  judecători,  de  a 
căror  pedeapsă  se  temea  sf.  Ioan.  Când  împăratul  Arcadie  con¬ 
firmă  sentinţa  de  a  fi  dus  în  exil,  el  îi  trimise  împăratului  ur¬ 
mătorul  răspuns:  «Eu  am  primit  această  biseri ck  dela  Dumnezeu, 
Mântuitorul  nostru,  să  port  grijă  de  mântuirea  poporului,  — -  de 
aceea  nu-mi  este  iertat  să  o  părăsesc.  Dacă  vrei  să  nu  mai  rămân 
aici,  aruncă-mă  afară  cu  puterea.  Cetatea  stă  sub  puterea  ta,  şi 
aceasta  putere  îmi  va  fi  spre  desvinovăţire,  că  nu  de  bună  voie 
ra’am  abătut  dela  orânduirile  lui  Dumnezeu.»* 

O  asemenea  personalitate  de  orator  învinge  totdeauna,  chiar 
şi  atunci  când  cade  jertfă  împrejurărilor  externe  nefavorabile. 

Iubirea  faţă  de  turma  sa  şi-a  arătat-o  sf.  Ioan  nu  numai  prin 
cuvinte  de  învăţătură  şi  îndemnare,  ci  şi  prin  sprijinul  real  ce 


1  Comentam!  la  cap  6  al  epist.  cătră  Galateni. 
i  Omilia  30  la  Fap.  Ap. 

8  Palladin,  Vita  ete.  col.  32  sec. 

l-a  dat  celor  lipsiţi  şi  nevoiaşi.  Ajutorarea  săracilor  a  fost  una 
dintre  preocupaţiile  de  căpetenie  ale  păstorirei  sale.  Pe  când  se 
afla  încă  în  Antiohia  făcuse  planul  să  înfiinţeze  din  averile  pri- 
sositoare  ale  bisericei  un  institut  filantropic, 1  care  să  adăpo- 
ptească  orfanii,  văduvele  şi  pe  toţi  cei  săraci.  Lucrarea  aceasta 
a  continuat-o  apoi  în  Constantinopol,  cu  mai  mult  succes.  Îndată 
după-ce  ajunse  patriarh,  reduse  cheltuielile  bisericilor,  şi  porunci 
tuturor  slujitorilor  altarului  să  fie  în  toate  cu  cea  mai  mare  cru¬ 
ţare.  Din  cele  chivernisite  pe  aceasta  cale  zidi  mai  multe  spita- 
luri  pentru  invalizi  şi  case  de  adăpost  pentru  oamenii  săraci,  al 
căror  număr  —  după  mărturia  lui  Palladiu  —  se  urca  în  Con¬ 
stantinopol  la  50  de  mii.  Tot  ce  chivernisea  prin  traiul  său  cum¬ 
pătat,  împărţia  sf.  loan  celor  lipsiţi,  dând  prin  aceasta  exemplu 
şi  îndemn,  ca  şi  alţii  să  procedeze  la  fel. 

Astfel  a  condus  sf.  Ioan  turma,  peste  care  Dumnezeu  l-a 
pus  păstor,  nu  numai  cu  vorba,  ci  şi  cu  fapta.  Prin  credinţa  în 
Dumnezeu,  prin  iubirea  de  oameni,  prin  abnegaţia  şi  jertfirea  de 
sine  cu  care-şi  împlinea  chemarea,  prin  caracterul  şi  sufletul  său 
mare,  împodobit  cu  toate  virtuţile  vieţii  creştineşti,  —  el  era  o 
întrupare  vie  a  învăţăturilor  ce  le  propoveduia.  Exemplul  vieţii 
confirma  adevărul  cuvintelor  sale. 

Iar  exemplul  sf.  Ioan  trebue  să-l  urmeze  fiecare  cuvântător 
bisericesc,  dacă  vrea  să  obţină  rezultate  frumoase  pe  urma  oste- 
nelelor  sale.  Cea  mai  bună  idee  ce  o  ia  cu  sine  preotul  pe 
amvon,  este  părerea  ce  o  au  ascultătorii  despre  vieaţa  sa.  Cel 
mai  puternic  argument  —  este  fapta.  De  aceea,  cel  ce  vrea  să 
fie  orator  bun,  trebue  să  fie  înainte  de  toate  creştin  bun ,  căci 
numai  în  acea  măsură  va  putea  tălmăci  altora  puterea  adevărului 
creştin,  în  care  va  simţi-o  în  vieaţa  sa  proprie.  Progresul  în  ora¬ 
torie  creşte  paralel  cu  progresul  în  virtute.  Fericitul  Augustin 
consideră  vieaţa  predicatorului  ca  cea  mai  dreaptă  măsură  pentru 
a-i  judeca  oratoria  sa.2  Dr.  Nicolae  Bălan. 


1  Kihn,  Bedeutung  der  antiochenischen  Schtile,  Weissenburg  1866  p.  79. 
3  De  doctrina  christiana. 


VATICANUL  ŞI  EPISCOPATUL  FRANCEZ. 

Marea  ruptură  a  separaţiunii  dintre  biserică  şi  stat  în  Francia, 
a  fost  utilizată  în  multe  discusiuni  ca  element  de  experienţă. 
S’au  scos  dintr’ânsa  lecţii  pentru  o  activitate  bisericească  în  ge¬ 
neral,  s’a  formulat  întrebarea,  dacă  o  biserică  poate  merge  aşa 
cum  a  procedat  cea  din  Francia,  dacă  nu  cumva  trebue  să-şi 
schimbe  tactica,  pentru  a  înflori  şi  a-şi  putea  învinge  duşmanii. 
Mulţi  s’au  întrebat,  dacă  vina  separaţiunii  e  a  ei,  ori  e  numai 
victimă  a  mişcării  libercugetătoare  anarhiste-socialiste.  Unii 
au  aşteptat  desfăşurarea  evenimentelor,  neîndrăsnind  să  pronunţe 
nimic  şi  mulţămindu-se  a  zice:  vom  vedea  cum  o  ieşi  în  Francia. 
Alţii 1  au  făcut  reflexiuni  amare  asupra  poporului  francez  şi  edu- 
caţiunii  lui  religioase  (blam,  de  sigur,  pentru  catolicism),  că  po- 
pulaţiunea  a  fost  atât  de  indiferentă  cătră  o  aşa  de  mare  rup¬ 
tură,  şi  adăugau:  în  Germania  n’ar  fi  mers  lucrurile  aşa. 

Din  partea  catolicilor  nu  mai  puţin  s’a  privit  separaţiunea 
ca  oglinda  experienţii.  S'a  examinat  situaţiunea  şi  lucrul  din 
trecut,  i-s’au  găsit  greşeli  şi  s’a  arătat  nevoia  unor  prefaceri  în 
programul  de  lucru. 

Ceice,  dintre  catolici,  s’au  ocupat  cu  asta,  au  fost  mai  mult 
dintre  laici,  —  lucru  explicabil,  fiindcă  sunt  mai  liberi  în  mişcări. 
Când  e  vorba  de  înoiri,  ori  prefaceri,  se  emit  păreri,  cari  nu 
convin  cercurilor  superioare,  ceeace  se  înţelege,  că  un  preot  nu 
poate  face.  N’au  lipsit  însă  nici  dintre  ei,  precum  abatele  deputat 
Lemire,  care  în  plin  parlament  a  acuzat  Vaticanul  de  greşeli  în 
chestiunea  separaţiunii;  iar  acum  în  urmă,  foarte  aspru  abatele 
Loisy,  în  cartea  sa  Simples  re/lexions  sur  le  decret  du  Saint  Office. 

Unul  din  ceice  a  studiat  amănunţit  lipsurile  din  partea  ca¬ 
tolică,  care  au  uşurat  îndeplinirea  separaţiunii,  a  fost  d-1  Imbart 
de  la  Pour,  a  cărui  carte,  Des  conditions  (Pune  renaissance  reli- 
gietise  et  sociale  eu  France,  a  fost  analizată  de  mine  în  « Păstorul > 
din  Piteşti  (Ianuarie— Februarie  1907). 

După  toate  constatările  rele,  s’a  făcut  însă  şi  una  mângăe- 
toare:  tăria  cu  care  episcopatul  francez  a  rezistat  asaltului,  ră- 


1  Pastorul  protestant  Carol  Arnoid  din  Wiesloch,  Marele  Ducat  de  Baden,  într’o 
conferenţă  a  sa  ţinută  în  Iulie  1907  la  societatea  Gustav  Adolf  Verein  în  Heidelberg, 

mânând  în  deplin  acord  cu  Vaticanul.  Căci  mult  timp  a  existat 
o  perspectivă  îngrijitoare:  dacă  episcopatul  face  responsabil  Va¬ 
ticanul  pentru  nenorocirea  suferită  şi  constitue  biserică  aparte? 
In  Francia  s’a  văzut  totdeauna  o  pornire  de  oarecare  indepen¬ 
denţă,  galicanismul,  şi  mulţi  se  temeau  de  o  surpriză  neplăcută. 

Ei  bine,  nu,  episcopii  au  ţinut  tare,  au  dat  probă  de  o  su¬ 
punere  şi  disciplină  desăvârşită.  S’au  adunat  şi  au  luat  hotărîrea 
de  a  primi  forma  oferită  de  guvern  pentru  organizarea  mai  de¬ 
parte  a  bisericii,  dar  după  ce  Papa  Piu  n’a  admis  această  hotă- 
rire,  nici  un  episcop  n’a  mai  susţinut-o. 

Mulţi  catolici  au  regretat  cu  amar,  că  hotărîrea  episcopatului 
n’a  fost  luată  în  consideraţiune,  căci  ziceau  ei,  era  singura  formă 
pentru  un  traiu  mai  cum  se  cade  în  viitor.  Desaprobarea  Papei  a 
fost  privită  foarte  rău,  şi  au  apărut  tânguiri  chiar  în  ziare  cle¬ 
ricale,  precum  l’Echo  de  Paris. 

O  teamă  vagă  însă,  de  posibilitatea  unei  răsvrătiri  a  episco¬ 
patului,  tot  există  şi  se  întrebuinţează  toată  dibăcia  de  a  nimici 
chiar  în  germene  asemenea  posibilităţi.  Articolul  care-1  dau  mai 
Ia  vale  după  Journal  de  Geneve  (3  Ianuarie  1908)  va  preciza 
lucrul.  E  o  corespondenţă  din  Roma,  care  sună  astfel : 

Iar  mergea  zvonul  zilele  acestea,  că  episcopii  francezi  au  să  fie  con¬ 
vocaţi  în  curând  în  adunare  plenară.  Zvon  mincinos.  Vă  aduceţi  aminte, 
că  sunt  două  trei  săptămâni  de  când  v’am  desminţit  o  informaţiune  de 
felul  acesta;  astăzi  n’are  mai  mult  temei  decât  atunci,  şi  fără  teamă  de  a 
ne  înşela  prea  mult,  se  poate  afirma  sigur,  că  în  cursul  acestui  an  o  adunare 
plenară  a  episcopatului  nu  se  va  ţinea  în  Francia.  Cauza  e,  cum  v’am 
spus  deja,  că  vaticanul  priveşte  cu  oarecare  neîncredere  aceste  întruniri. 

De  ce?  aveţi  să  mă  întrebaţi.  Iată  explicările  date  mie  de  un  perso¬ 
nagiu  ecleziastic  în  măsură  de  a  fi  informat  exact. 

In  regulă  generală,  îmi  spunea  acest  personagiu  —  Papa  nu  poate 
decât  să  încurajeze  pe  episcopi  a  folosi  dreptul  de  întrunire,  pe  care  ii-’l 
garantează  noul  regim  stabilit  în  Francia  dela  ruptura  Concordatului.  Dar 
sunt  întruniri  şi  întruniri. 

Vaticanul  vede  cu  ochi  buni  întrunirile  regionale,  la  care  nu  iau  parte 
decât  un  număr  mărginit  de  reprezentanţi  ai  episcopatului  şi  care  au 
dat  până  astăzi  cele  mai  bune  rezultate.  In  aceste  întruniri,  episcopii  în¬ 
vaţă  cu  toţii  a  se  cunoaşte  şi  pot  trata  cu  competenţă  despre  toate  afa¬ 
cerile,  cari  interesează  regiunea  lor. 

Cu  totul  altfel  e  cu  adunările  plenare.  Se  văd  producându-se  atunci 
toate  inconvenientele,  cari  se  ţin  de  adunările  numeroase,  cum  vedem 
exemple  bătătoare  la  ochi  în  parlamente,  mai  cu  seamă  în  ţările  latine. 

Nu  e  nevoe  să-ţi  explic  aceste  fenomene  de  psihologie  colectivă. 
Intr’o  adunare,  ceva  mai  numeroasă,  se  formează  îndată  curente  nefireşti, 
fie  aceea  adunare  politică,  fie  religioasă.  Nu  cei  mai  capabili,  ci  cei  mai 
îndemânateci,  ori  cei  mai  elocvenţi,  sunt  acei,  cari  ajung  uneori  să-şi  im¬ 
pună  ideile  lor  şi  să  stăpânească  situaţiunea. 

Şi  nu  cred,  că  mă  înşel,  afirmând,  că  aceste  fenomene  le-am  văzut 
producându-se  în  ultimele  adunări  plenare  ale  episcopatului.  Am  să-ţi 
citez  un  exemplu:  S’a  zis,  că  majoritatea  episcopilor  aprobase  compro¬ 
misul  propus  de  câţiva  episcopi  rel  tiv  la  cultuale  Aşi  avea  multe  de 
spus  cu  privire  la  acest  compromis  şi  chipul  în  care  a  fost  supus  adu¬ 
nării,  dar  ceiace  se  ignorează  poate  în  Francia  şi  ceiace  pot  să-ţi  afirm, 
este  că  a  doua  zi  după  votul  emis  de  episcopi,  plouau  la  Vatican  scri¬ 
sorile  de  protestare  şi  desaprobare  Aceiaşi  episcopi,  care  aprobaseră 
proiectul  de  asociare  canonic  şi  lega!  în  acelaş  timp,  elaborat  de  arhie¬ 
piscopii  de  Rouen  şi  Besancon,  scriau  Papii,  că  buna  lor  credinţă  a  fost 
surprinsă  şi-şi  desaprobau  votul. 

în  aceste  condiţiuni,  cum  vrei  d-ta,  ca  adunările  plenare  ale  episco¬ 
patului  să  inspire  încredere  Sfântului  Scaun  ?  Pentru  noi  nu  e  de  loc  probat, 
că  deciziunile  luate  într’ânsele  reprezintă  ideile  majorităţii.  Şi  apoi  riscă 
adunările  acestea  de  a  da  în  parlamentarismul  ecleziastic:  se  vorbeşte  în¬ 
tr’ânsele  de  o  dreaptă,  stângă,  centru,  tot  lucruri  cari  nu  se  potrivesc  de 
loc  cu  adevăratul  spirit  bisericesc. 

Nu  pretind  ca  de  acum  înainte  să  se  alunge  orice  gând  la  o  adu¬ 
nare  plenară.  Nu  merge  Vaticanul  până  acolo.  El  e  cu  totul  dispus,  să 
le  autorizeze,  când  nevoia  urgentă  se  va  face  simţită;  când  episcopatul 
va  avea  de  tratat  vre-o  mare  chestiune,  interesând  întreaga  biserică  fran¬ 
ceză.  Trebue  sa  convii  însă,  că  actualmente  nu  se  prezintă  nici  o  che¬ 
stiune  de  acest  fel.  Deci  mulţămească-se  episcopii  francezi  de  a  ţinea 
întruniri  regionale,  cari  ajung  din  destul  pentru  nevoile  prezente;  ele  fac 
mai  puţin  sgomot  decât  adunările  plenare,  dar  de  sigur  se  face  într’ân- 
sete  mai  bună  treabă. 

Vă  transmit  aceste  expiicaţiuni  numai  spre  a  vă  informa;  mă  îndoiesc 
c’or  fi  pe  placul  tuturor  episcopilor  francezi.  Dar  ceeace  pot  garanta  este, 
că  ele  reflectează  exact  starea  de  spirit  a  Vaticanului  şi  înaltelor  sfere 
ecleziastice  romane. 

Cu  toate  afirmaţtuniie  unor  ziare,  ţineţi  drept  sigur,  că  pentru  mo¬ 
ment  şi  chiar  mult  timp  de  aici  înainte,  nu  va  avea  loc  nici  o  adunare 
plenară  a  episcopatului  francez. 

Personagiul  roman  intervievat  de  corespondentul  lui  Journal 
de  Geneve,  e  foarte  dibaci  a  justifica  neîngăduirea  episcopilor  de 


1  Aste  cultuale  sun!  forma  de  care  am  vorbit  mai  sus,  că  o  oferise  legea  (mini¬ 
strului  de  culte  Uri  and)  pentru  organizarea  Bisericii.  Prin  cultuale  se  înţeleg  asociaţiuni 
cultuale. 

a  se  aduna  cu  toţii.  Că  n’ar  fi  acum  la  ordinea  zilei  vre-o  che¬ 
stiune,  care  să  intereseze  întreaga  biserică  franceză,  e  o  vorbă 
goală,  pentrucă,  întreb  eu,  când  au  să  fie  aceste  chestiuni  Ia  ordinea 
zilei,  dacă  nu  acum  după  separaţiune!  Nu  numai  vre-o  regiune,  ci  în¬ 
treaga  Francie  a  întrat  în  regimul  separaţiunii.  Dacă  acum  Vati¬ 
canul  împedecă  discutarea  generală  a  chestiunilor  generale ,  pare 
mai  mult  că  se  teme  de  surprinze.  El  întrebuinţează  o  măsură 
preventivă  şi  poliţienească,  pentru  a  opri  posibile  manifestări  ne¬ 
plăcute  şi  o  înţelegere  a  episcopilor  francezi. 

Arhitn.  I  Scriban. 


UN  PATRIARH  ORTODOX  DESPRE  BISERICA 
ROMANO-CATOLICĂ. 

Alocuţia  ce  a  ţinut-o  papa  Piu  X,  cu  ocaziunea  sărbărilor 
ce  s’au  aranjat  în  Roma  din  incidentul  împlinirii  alor  15  veacuri 
dela  moartea  sf.  Ioan  Gură  de  aur,  a  dat  anză  la  răspunsuri  din 
partea  ortodocşilor,  deoarece  papa  tratase  în  acea  alocuţie  che¬ 
stiunea  unirei  bisericilor  şi  îşi  exprimase  dorinţa  de  a  avea  sub 
jurisdicţia  sa  şi  biserica  ortodoxă.  Vestitul  predicator  de  odi¬ 
nioară  dela  Notre-Dame  din  Paris,  Hyacinthe  Loyson,  căpetenia 
catolicilor  vechi  din  Francia,  care  s’a  separat  de  biserica  rom.- 
cat.  deoarece  n’a  voit  să  primească  dogma  despre  infalibilitatea 
papei  votată  de  sinodul  vatican,  —  publică  în  ziarul  « Siecle »  o 
scrisoare  privată  a  unui  patriarh  ortodox,  care  poate  fi  privită 
ca  un  fel  de  răspuns  la  alocuţia  papei.  Fiind  de  interes  să  cu¬ 
noaştem  părerile  unui  înalt  prelat  ortodox  despre  biserica  rom.- 
cat.  —  dăm  în  traducere  cuprinsul  acelei  scrisori,  după  cum  îl 
aflăm  în  «Czernowitzer  allgem.  Zeitung»  dela  8  Aprilie  n.  Loyson 
introduce  scrisoarea  cu  următoarele  observaţii: 

Dau  astăzi  cuvântul  unuia  dintre  cei  mai  luminaţi  şi  venerabili  pa¬ 
triarhi  ai  bisericii  orientale,  pe  care  noi  o  numim  schizmatică,  deoarece  a 
păstrat  mai  cu  credinţă  decât  noi  principiile  catolicităţii  primordiale.  Fiind 
personal  liber,  mă  ocup  cu  atât  mai  îndurerat  de  soartea  coreligionarilor 
mei,  pe  cari  îi  văd  închinându-se  unui  idol,  în  supunere  oarbă  pe  unii  şi 
în  milogire  ipocrită  pe  alţii,  —  ori  în  fine  eliberându-se,  dar  nu  pentru  a 
primi  o  credinţă  mai  bună,  precum  am  făcut  eu,  ci  pentru  a  trece  la  indi¬ 
ferentism  şi  necredinţă. 

Răspunsul  patriarhului  este  următorul : 

D-voastră  îmi  vorbiţi  în  scrisoare  despre  catolicism,  a  cărui  soarte 
vă  interesează  deaproape.  Vă  răspund  prin  următoarea  istorisire:  Nu  de 
mult  am  avut  ocazie  să  mă  întreţin  cu  un  înalt  dignitar  al  bisericii  romane. 
El  a  adus  vorba  şi  despre  re’ntoarcerea  bisericilor  orientale  în  aşanumitul 
staul  al  oilor  sf.  Petru.  Eu  i-am  răspuns,  că?pentru  a  ne  re’ntoarce  undeva, 
trebuia  să  ne  fi  îndepărtat  mai  întâiu  de  acolo.  Dar  bisericile  orientale 
nu  s’au  îndepărtat  nici  când  dela  unitatea  bisericii,  precum  se  înfăţişează 
ea  în  persoana  sf.  Petru.  Dimpotrivă,  istoria  nepărtinitoare  ne  arată,  că 
originea  şi  cauza  desbinării  avem  să  o  căutăm  în  pretenţiile  nesăţioase 
ale  patriarhului  din  Roma,  care  neputând  îngenunchia  pe  patriarhii  orientali, 
nu  s’a  sfiit  a  o  rupe  cu  dânşii  şi  prin  aceasta  a  rupe  legătura  cu  consti¬ 
tuţia  bisericii  creştine  vechi.  Şi  astăzi,  ca  şi  atunci,  noi  suntem  pentru  o 
împreunare,  dar  nu  pentru  o  dominaţie.  Dacă  tocmai  ţineţi  atât  de  mult 
la  aceea  —  am  adaos  —  atunci  putem  recunoaşte  chiar  şi  un  primat  al 
episcopului  roman,  dar  numai  cu  condiţia  ca  să  primească  «primul  scaun», 
iar  nu  «toate  scaunele»  şi  ca  episcopatul  unuia  să  nu  nimicească  episco¬ 
patul  tuturor  celoralalţi. 

Am  mai  spus,  că:  nu  prin  înmulţirea  dogmelor,  precum  socotiţi  şi 
faceţi  în  Roma,  se  poate  aduce  la  biruinţă  religiunea...  In  Orient  ne  mul- 
ţămim  cu  ceeace  au  produs  cele  dintâiu  veacuri,  cari  erau  mai  apropiate 
de  Christos  şi  se  puteau  provoca  la  puterea  unei  tradiţiuni  încă  proaspete  ; 
noi  nu  putem  pricepe  de  loc  cum  se  mai  pot  crea  şi  după  trecere  de 
19  veacuri  astfel  de  dogme,  despre  cari  nu  aveau  nici  o  cunoştinţă  cele 
dintâiu  veacuri  creştine.  Biserica  romană  a  avut  în  decursul  istoriei  toate 
perspectivele  pentru  un  succes  minunat:  ştiinţa,  averea,  politica,  scurt  zis 
totul  ce  a  condus  Europa  de  vest  spre  progres.  Bisericile  orientale  din 
contră  au  avut  să  trăească  între  împrejurări  cu  mult  mai  nefavorabile.  Dar 
Roma  n’a  întrebuinţat  acele  favoruri  cum  trebuia;  căci  —  pe  când  titlu! 
«catolic»,  care  nu-i  compete  —  îi  impunea  datorinţa  să  susţină  şi  să  pro¬ 
moveze  unitatea  bisericii,  ea  s’a  separat  nu  numai  de  Orient,  ci  a  pierdut 
şi  o  jumătate  a  Europei,  care  s’a  făcut  protestantă,  iar  acum  este  pe  cale 
a  pierde  ceealaită  jumătate.  Astăzi  60 — 70  de  procente  dintre  catolici,  sunt 
catolici  numai  cu  numele  şi  pe  baza  botezului,  care  li-s’a  împărtăşit  în 
pruncie.  De  regretat  este,  că  lupta  se  poartă  de  fapt  nu  între  singura¬ 
ticele  părţi  ale  creşfinităţii  şi  pe  terenul  dogmatic  al  catolicismului  roman, 
al  protestantismului  şi  al  catolicismului  nostru  ortodox,  ci  creştinismul  în 
sine  este  ameninţat  cu  primejdie;  creştinismul  trebue  deci  apărat  şi  mân¬ 
tuit,  şi  în  genere  spiritualismul  filosofic  şi  religios.  Dacă  papa  ar  şti  să 
se  facă  într'adevăr  om  mare,  atunci  s’ar  pune  în  fruntea  unei  asociaţii  a 
tuturor  bisericilor  în  contra  ateismului,  a  materialismului  şi  în  contra  unui 
duşman  cu  mult  mai  primejdios:  indiferentismul  în  cele  morale  şi  religioase. 
Dintre  toţi  patriarhii  creştini,  cel  din  Roma  este  cel  mai  potrivit  pentru 
a  îndeplini  o  chemare  atât  de  glorioasă.  Dar  în  acest  caz,  el  ar  trebui 

să  renunţe  la  doliul  nefolositor  după  statul  bisericesc,  precum  şi  la  visul 
unei  stăpâniri  asupra  tuturora,  In  loc  ca  să  repeţească  necontenit  cuvin¬ 
tele:  «mie  mi  s’au  dat  cheile  împărăţiei  ceriurilor»  ar  trebui  să-şi  aducă 
aminte  de  cuvintele  sf.  Petru,  al  cărui  urmaş  se  crede  a  fi:  «voi  să  nu  vă 
faceţi  stăpâni  peste  fraţii  voştri*. 

Iar  la  sfârşit  i-am  spus  soţului  meu  de  conversaţie:  D-voastră  puteţi 
aduce  la  cunoştinţa  papei  toate  cuvintele  mele,  căci  ele  nu  exprimă  nu¬ 
mai  părerea  mea,  ci  a  întregului  Orient. 

Eu  iscălesc  din  tot  sufletul  —  adauge  Loyson  —  aceste  cuvinte  ale 
venerabilului  patriarh.  N’am  nici  o  legătură  oficială  cu  biserica  ortodoxă, 
dar  am  pentru  ea  cea  mai  înaltă  stimă. 

Cuvintele  patriarhului  ortodox,  al  cărui  nnrae  nu  ni-se  spune, 
sunt  purcese  într’adevăr  din  o  inimă  creştinească,  care  se  întri¬ 
stează  de  separaţia  bisericilor,  care  le  slăbeşte  tocmai  acum,  când 
ar  trebui  să  sc’nfrăţească  în  lupta  contra  duşmanului  comun :  al 
necredinţei  de  tot  felul.  Poate  şi  aceasta  luptă  va  servi  ca  un 
mijloc  în  mâna  Provedinţei,  pentru  a  apropia  bisericile  creştine, 
vazându-se  ameninţate  de  aceiaş  primejdie.  JV.  Bălan. 


SEMINARUL  AN  DR  EI  AN. 

Sinodul  arhidiecezan  din  anul  acesta  se  află  în  faţa  datorinţei  mari 
de  a  hotărî  reforma  seminarului  nostru  Andreian,  şi  prin  aceasta  a  deter¬ 
mina  pe  timp  îndelungat  cultura  preoţimei  şi  a  învăţătorimei  noastre  viitoare. 

Reforma  aceasta  este  reclamată  fără  amânare  de  starea  actuală  puţin 
îmbucurătoare  a  seminarului,  precum  şi  de  trebuinţele  culturale  ale  tim¬ 
pului  nostru. 

Nu  încape  îndoială,  că  dela  educaţia  ce  o  primesc  tinerii  în  semi- 
nariile  noastre,  atârnă  în  cea  mai  mare  parte  ceeace  au  să  fie  ei  mai 
târziu,  în  vieaţă.  Zic  în  cea  mai  mare  parte,  dar  nu  exclusiv,  căci  cultura 
preoţilor  şi  învăţătorilor  noştri  este  determinată  şi  de  educaţia  ce  o  pri¬ 
mesc  în  familie  şi  în  şcoală  ca  tineri,  înainte  de  a  întră  în  seminar,  — 
apoi,  mai  târziu,  de  mediul  social,  de  împrejurările  între  cari  au  să-şi  în¬ 
deplinească  chemarea  în  vieaţa  practică.  Nu  putem  afirma,  că  educaţia 
clin  familie  ar  pune  o  bază  întru  toate  mulţămitoarc  pentru  pregătirea 
specială  ce  au  s’o  primească  tinerii  noştri  in  seminar,  în  vederea  chemării 
ce-i  aşteaptă.  Severitatea  moravurilor  familiare  lasă  multe  de  dorit.  Şi  mai 
cu  durere  trebue  să  constatăm,  că  mediul  social,  în  mijlocul  căruia  întră 
în  vieaţa  practică,  nu  este  astăzi  favorabil  pentru  a-i  forma  mai  departe 
sufleteşte  căci  în  vârtejul  vieţii  mari  se  formează  omul  —  ca  să  co¬ 
respundă  chemării  frumoase  ce  au  s’o  îndeplinească.  Terenul  lucrării  lor 
în  mijlocul  poporului,  ce  e  drept,  este  mare,  bun  şi  primitor,  —  dar  ispi- 

tele  de  tot  felul  ale  vieţii  sunt  multe  şi  ademenitoare.  Cei  slabi  de  înger 
cedează  uşor,  şi  prin  aceasta  deviază  dela  datorinţele  sfinte  ale  chemării  lor. 

Aici  sunt  chemate  seminariile  noastre  să  pună  pârghia  îndreptării, 
pentru  a  preîntimpina  de  cu  bună  vreme  primejdia.  Ele  au  să  acopere 
deficitele  educaţiei  de  mai  ’nainte  din  familie  şi  din  şcoala  pregătitoare, 
şi  apoi  —  să  toarne  atâta  putere  sufletească  în  fiinţa  viitorilor  noştri 
preoţi  şi  învăţători,  încât  ajungând  în  vieaţa  practică,  să  nu  cedeze,  ci  să 
râsbească  deasupra  influinţelor  rele  ale  mediului  social,  devenind  fiecare 
un  apostol  devotat  chemării  sale  şi  un  regenerator  al  vieţii  poporului,  în 
mijlocul  căruia  trăeşte.  De  atari  suflete  puritane  şi  caractere  neînfrânte 
avem  noi  lipsă  astăzi,  mai  presus  de  orice  şi  mai  mult  decât  oricând! 

Chemate  să  ni-fe  dea  sunt  fără  îndoială  seminariile  noastre,  cari 
trebue  să  fie  tot  atâtea  foculare,  din  cari  să-şi  primească  preoţimea  şi  în- 
văţătorimea  noastră  viitoare  toată  însufleţirea  pentru  apostolatul  ce-o 
aşteaptă  în  vieaţă. 

Cu  cât  constatăm  mai  cu  durere,  că  trezvia  şi  sănătatea  trupească 
şi  sufletească  a  poporului  nostru  este  ameninţată  pe  zi  ce  merge  de  tot 
felul  de  viţii,  cari  pe  unele  locuri  au  luat  dimensiuni  îngrijitoare,  şi  cu 
cât  împrejurările  externe  de  vieaţă  ale  poporului  devin  tot  mai  nefavo¬ 
rabile,  —  cu  atâta  trebue  să  ne  pătrundem  în  mai  mare  măsură  de  sfin¬ 
ţenia  datoriei  ce-o  avem:  de  a-i  trimite  din  seminarii  apostoli  tot  mai 
devotaţi  şi  mai  harnici,  cari  să  fie  în  stare  a-1  lumina,  a-i  îndrepta  vieaţa 
şi  a-1  conduce  pe  calea  progresului  în  toate  privinţele. 

Din  acest  punct  de  vedere  reforma  seminarului  nostru  Andreîan, 
asupra  căreia  va  avea  să  se  pronunţă  sinodul  în  sesiunea  ce  vine,  este  o 
trebuinţă  actuală,  de  interes  vital  pentru  cultura  preoţimei  şi  învăţătorimei 
noastre  viitoare  şi  prin  aceasta  pentru  progresul  întregului  popor  credincios 
al  bisericii  noastre. 

Sunt  multe  de  îndreptat  la  seminarul  nostru.  înainte  de  toate  edi¬ 
ficiul  actual  nu  mai  corăspunde  de  loc  condiţiilor  higienice,  didactice,  de 
ordine,  disciplină  etc.  Cu  privire  la  aceste  cerinţe  ar  fi  multe  de  spus. 
Este  adevărat,  că  nu  edificiul,  ci  spiritul  care  se  propagă  de  pe  catedră 
şi  care  domneşte  între  păreţii  şcoaiei,  este  dătător  de  ton  în  primul  rând. 
Dar  nu  mai  puţin  adevărat  este  şi  aceea,  că  fie  spiritul  oricât  de  treaz, 
totuş  nu  va  putea  produce  lucruri  mari,  dacă  va  locul  într’un  corp  nesă¬ 
nătos.  Avem  mare  nădejde,  că  deodată  cu  clădirea  unui  nou  seminar, 
pentru  care  a  făcut  propunere  în  sesiunea  sinodală  trecută  însuş  I.  P.  S.  Sa 
părintele  Mitropolit,  se  va  îndrepta  starea  şi  disciplina  din  vieaţa  internă 
a  seminarului,  şi  deodată  cu  aceasta  va  lua  alt  avânt  educaţia  tinerimei. 

Şi  aceasta  este  problema  de  căpetenie  a  seminarului:  de  a  pregăti 
şi  forma  sufletul  tinerilor  prin  ştiinţă,  prin  disciplină,  prin  deprindere  la 
ordine,  la  curăţenie,  la  împlinirea  datorinţelor  faţă  de  studiu,  faţă  de  bise¬ 
rică  etc.  de  pe  băncile  şcoaiei,  pentru  chemarea  vieţii.  Numai  aşa  vor 
prinde  rădăcini  în  sufletul  lor  şi  numai  aşa  li-se  vor  preface  în  convingeri, 

cari  să-i  povăţuiască  mai  târziu  în  vieaţa  practică,  învăţăturile  teologice  şi 
pedagogice  ce  le  aud  de  pe  catedră,  dacă  vor  şi  trăi  conform  cu  ele  acum 
şi  aici,  în  timpul  şi  în  localul  şcoalei.  Este  cunoscut  din  experienţă,  că 
o  învăţătură,  un  adevăr  religios-moral,  pedagogic  etc.  numai  atunci  l-am 
primit,  l-am  cuprins  cu  întreg  sufletul  nostru,  dacă  pe  lângă  convingerea 
teoretică,  ne-am  câştigat  şi  o  convingere  practică,  din  propria-ne  experienţă, 
despre  valoarea  şi  puterea  sa  asupra  minţii  şi  a  inimei  noastre.  Asemenea 
convingeri  practice,  pe  lângă  cele  teoretice,  se  vor  putea  sădi  în  sufletul 
tinerilor  noştri  numai  atunci,  dacă  li-se  va  întocmi  vieaţa  din  seminar 
conform  cu  învăţăturile  ce  li-se  propun.  Altcum  acele  învăţături  li-se  vor 
părea  numai  nişte  teorii  reci,  fără  legătură  cu  vieaţa,  căci  le  va  lipsi  dispo¬ 
ziţia  sufletească  necesară,  care  să-i  facă  accesibili  pentru  primirea  lor.  în 
amănunte  nici  nu  mai  insist  asupra  acestor  postulate,  căci  sunt  prea  ele¬ 
mentare. 

Un  alt  punct  însemnat  al  reformei  seminarului  ar  fi  ridicarea  sec¬ 
ţiunii  teologice  la  un  curs  de  patru  ani,  ca  şi  cea  pedagogică.  S’ar  putea 
invoca  multe  argumente  în  favorul  înmulţirii  cu  unul  a  anilor  studiului 
teologic,  pe  care  paremi-se  numai  noi  îl  dăm  gata  în  decurs  de  trei  ani. 

Se  va  prezenta  şi  un  nou  proiect  de  regulament  pentru  seminar, 
care  de  sigur  va  trebui  să  conţină  însemnate  îmbunătăţiri  faţă  de  trecut. 

Dupăcum  vedem,  chestiunea  seminarului  nostru  Andreian  va  fi  un 
punct  de  forţă  în  programul  lucrărilor  sinodului  ce  vine,  şi  avem  nădejdea 
că  se  vor  lua  hotărîri  salutare,  cari  vor  promova  desvoltarea  culturală  a 
preoţimei,  învăţătorimei  şi  a  bisericei  noastre  întregi.  Să  dea  Dumnezeul 

Dr.  N.  Bălan. 


CONSTATĂRI  ŞI  LĂMURIRI. 

—  Cu  privire  ia  „Propovedaniiie1  iui  Klein  şi  Maior.  — 

In  cursul  anului  trecut  1907,  literatura  noastră  bisericească  omiletică 
s’a  sporit  cu  două  cărţi  bune:  Propovedaniiie  lui  S.  Klein,  retipărite  sub 
îngrijirea  părintelui  Nicorescu  din  Curtici,  şi  Propovedaniiie  lui  P.  Maior, 
retipărite  sub  îngrijirea  harnicului  părinte-protopop  Dr.  Elie  Dăianu  din 
Cluj.  Ca  unul,  care,  deşi  încă  tinăr  între  fraţi,  urmăresc  mişcarea  noastră 
literară  şi  cunosc  trebuinţele  şi  lipsurile  sufleteşti  ale  preoţimii  dela  sate, 
am  ţinut  să  relevez  însemnătatea  şi  folosul  acestor  două  publicaţiuni  bi¬ 
sericeşti,  spunând,  în  coloanele  acestei  reviste,  câteva  cuvinte  de  apreţiere 
asupra  cuprinsului  şi  a  valorii  lor  literare  şi  practice.  1 

In  darea  de  seamă  asupra  «Propovedaniilor»  lui  P.  Maior,  în  afară 
de  o  înrudire  mai  mult  de  formă,  decât  de  cuprins  cu  ale  lui  Klein,  am 
descoperit,  spre  nemărginita  noastră  surprindere,  că  şase  cuvântări  de  ale 
Iul  Maior  sunt  identice  din  cap  până  în  sfârşit  cu  alte  şase  dela  Klein. 

1  V.  „Rev.  Teol."  1007  VI  p.  253.  şi  Idem  1908.  Nr.  1.  pag.  41. 

Descoperirea  aceasta,  o  mărturisim  încă  odată,  ne-a  surprins,  în  mod 
neplăcut.  Era  evident,  că  ne  aflam  fn  faţa  unei  plagieri  sau  «copieri»  li¬ 
terare.  Dar,  câtă  vreme  nu  aveam  !a  îndemână  ediţiile  prime  ale  «Pro¬ 
povedaniilor»  lui  Klein  şi  Maior  (una  apărată  la  1784  în  Blaj,  alta  la  1809 
în  Buda),  era  greu  să  constatăm  cine  a  copiat,  şi  mai  greu  ne  venea  să 
aşternem  pe  hârtie  un  fapt,  care,  adevărat  fiind,  ar  fi  aruncat  totuş  o  umbră 
asupra  aureolei  unuia  din  aceşti  învăţaţi  preoţi  ai  neamului  românesc. 

Copiarea  era  însă  fapt  şi  cu  toate  rezervele,  ce  am  îi  avut,  nu  puteam 
acoperi  sub  tăcere  un  fenomen  literar  atât  de  interesant.  Am  scos  deci 
cestiunea  la  iveală  —  şi  am  încercat  să-i  dăm  o  soluţie.  Şi  am  zis: 

«Dat  fiind  faptul,  că  Klein  a  trăit  şi  a  scris  înaintea  lui  Maior  şi  că 
Maior,  cum  reiese  din  însaş  prefaţa  acestor  propovedanii,  a  cunoscut  cu¬ 
vântările  lui  Klein,  suntem  constrânşi  să  deducem,  că  aceste  şase  propo¬ 
vedanii,  care  se  asamănâ  până  într’o  literă,  Maior  le-a  «cules»  dela  Klein. 
Şi  câtă  vreme  în  însuş  titiul  lor  se  zice,  că  sunt  « culese »,  iar  nu  «alcătuite» 
sau  «izvodite»  de  P.  Maior,  de  aici  iarăşi  putem  trage  concluzia,  că 
Maior  nu  e  autorul  tuturor  propovedaniilor  acestora  şi  că,  afară  de  Klein, 
va  fi  «cules»  şi  dela  alţii.  Ca  să  fi  copiat  dela  Maior  editorul  lui  Klein 
deia  1842  din  Sibiiu,  e  prea  puţin  aproape  de  adevăr.  Mărturisim,  că  noj 
nu  cunoaştem  ediţiile  prime  ale  propovedaniilor  Iui  Klein  şi  Maior, 
după  care  s’au  făcut  retipăririle  dela  Arad  şi  Cluj,  dar  presupunând,  că 
ele  sunt  identice  cu  ediţiile  retipărite,  care  ne  zac  dinainte,  singura  con¬ 
cluzie  firească  şi  îndreptăţită  este,  că  Maior  a  copiat  dela  Klein...» 

Evident,  că  cu  ajutorul  argumentelor,  ce  avem  la  dispoziţie,  altă 
soluţie  nu  se  putea  da.  Conştii  însă  de  insuficienţa  dovezilor  noastre, 
soluţia  aceasta  ne-a  lăsat  totuş  o  îndoială,  în  ce  priveşte  adevărul  ei, 
fapt,  care  ne-a  şi  îndemnat  să  cerem  părerile  lămuritoare  ale  zeloşilor  re- 
tipărifori  dela  Cluj  şi  Arad. 

Acestea,  spre  deplina  noastră  bucurie,  nici  n’au  întârziat. 

* 

$  * 

Părintele  Dr.  Dăianu,  retipăritorul  lui  Maior  şi  unul  din  puţinii  preoţi 
români  ardeleni  muncitori  pe  terenul  literar,  surprins  de  descoperirea  noa¬ 
stră,  răspunde  imediat  în  revista  d-sale  «Răvaşul»  Nr.  2  din  acest  an,  sub 
titlul:  Petru  Maior  —  Plagiator?  1 

Sf.  Sa,  după  ce  în  cuvinte  măgulitoare  se  exprimă  despre  reccn- 
ziunea  noastră  asupra  propovedaniilor  lui  Maior,  constată,  cu  ajutorul  edi- 

1  Titlul  acesta,  faţă  cu  zmeritele  noastre  constatări,  ne  pare  nu  tocmai  îndreptăţii. 
Noi  n’am  zis,  câ  Maior  a  plagiat,  ci  că  a  săvârşit  un  lucru,  care,  în  terminul  literar  de 
astăzi,  se  chiamă  plagiate.  Adecă  a  „copiat"  sau  a  „cules"  cuvântările  dela  Klein,  fapt, 
care  se  înlâlneşte  foarte  adeseori  Ia  scriitorii  vechi,  de  toate  neamurile,  şi  mai  ales  Ia 
cronicari,  atunci  când  a  copiat  fără  indicarea  izvorului  nu  se  socotia  de  crimă  literară 

De  altcum  ne  place  să  credem,  că  asprimea  acestui  titlu  a  izvorît  în  chip  spontan 
din  simţul  de  pietate  şi  recunoştinţa  al  părintelui  Dăianu,  faţă  de  „bunul  protopop  în¬ 
văţat"  de  pe  vremuri,  P.  Maior,  jignit  în  faţa  nedreptei  acuze,  ce  i-se  aducea. 


175 


ţiei  prime  a  propovedaniilor  lui  Klein  „că  n’a  plagiat  nici  Maior  pe  Klein 
şi  nici  viceversa4'.  Ci  s’a  întâmplat  tocmai  aceea,  ce  nouă  ni  s’a  părut  prea 
puţin  aproape  de  adevăr,  anume:  «Editorul  din  1842  dela  Sibiiu,  retipărind 
Propovedaniile  lui  S.  Klein,  cari  de  fapt  sunt  numai  7  la  număr,  cu  iertă¬ 
ciunile  8,  şi-a  permis  să  le  mai  adaugă  câteva  din  ale  lui  P.  Maior,  ca  să 
dee  un  volum  mai  gros». 

E  de  înţeles  altfel  procedura  speculantului  editor  —  continuă  păr. 
Dâianu  —  nouă  necunoscut.  Klein  avea  predici  tot  numai  pentru  oameni 
de  rând,  abia  una,  a  şaptea  era:  Ia  prunci  morţi.  De  aceea  el  mai  adauge 
una,  a  30-a  de  acelaş  gen,  dela  Maior,  iar  celelalte  plagiate  dela  Maior 
(31 — 36),  sunt  tot  cuvântări  la  preoţi  morţi». 

Lămurirea  păr.  Dăianu,  adusă  cu  ajutorul  ediţiei  prime  a  propo¬ 
vedaniilor  lui  Klein,  din  care  de  fapt  lipsesc  cele  şase  cuvântări  împri¬ 
cinate,  a  fost  neaşteptată,  ce-i  drept,  dar  ne-a  fost  binevenită  şi  trebuia  să-i 
dăm  crezământ.  In  tot  cazul  întristarea  noastră,  că  am  căzut  jertfă  bunei 
credinţe,  trebuia  să  fie  mai  mică,  decât  mulţămirea  sufletească,  că  gloria 
literară  a  lui  P.  Maior  a  rămas  neîntunecată  de  umbra  «plagiatului».  Mai 
aşteptam  totuş  lămurirea  şi  a  păr.  Nicorescu,  retipăritorul  lui  Klein  dela 
Arad,  despre  care  presupuneam  totuş,  că,  cu  prilejul  retipăririi,  a  confrontat 
ediţia  dela  Sibiiu  cu  cea  dela  1784  din  Blaj  şi  îie  miram  cum  n’ar  fi  de¬ 
scoperit  Sf.  Sa,  că  are  cu  şase  propovedanii  mai  mult? 

Păr.  Nicorescu,  la  cererea  noastră,  cu  aceeaşi  prevenire,  ne  comunică 
părerile  d-sale.  In  scrisoarea  privată  ce  ne-a  trimis,  Sf.  Sa,  mărturisindu-şi 
deasemenea  surprinderea  faţă  de  descoperirea  noastră,  zice: 

«Declar,  că  eu  nu  cunosc  ediţia  primă  nici  alui  Klein  şi  nici  pe  a  lui 
P.  Maior;  şi  eu,  când  m’am  hotărît  să  reeditez  pe  Klein,  am  aflat  garantă 
destulă  în  ediţia  dela  Sibiiu  tipărită  la  1842,  care  poartă  următorul  titlu : 
«Propovedanii  la  îngropăciunea  oamenilor  morţi,  de  preotul  Samoil 
Klein  de  Sad  izvodite.  Cu  binecuvântarea  episcopului  neuniţilor  din  Ar¬ 
deal  Vasile  Moga,  acum  a  doua  oară  cu  cheltuiala  lui  Kjir  Bucur  Buca - 
renci  tipărite,  Sibiiu  1842,  în  tipografia  răposatului  loan  Bart,  moştenitorului 
său  George  de  Klozius  rămasă».  —  Zic,  am  aflat  destulă  garanţă,  că  ree¬ 
ditarea  s’a  făcut  fidel,  deoarece  s’a  făcut  cu  binecuvântarea  episcopului. 

De  altă  parte  şi  cuvântul  «cătră  cetitori»  este  numai  a  lui  Klein,  în 
care  face  pomenire  despre  toate  cele  cuprinse  în  cartea  sa.  Face  însă  o 
deosebire  mare,  caracteristică,  între  predicile  sale  proprii,  cele  7  şi  între 
cele  două  cuvinte  « adause »  între  alte  3  îndeplinite»  şi  între  cele  din  urma 
3  iarăş  «adause».  Eu  nu  cred,  că  aceste  «adausuri  şi  depliniri»  să  le  fi 
intercalat  editorul  dela  Sibiiu,  cu  scop  de  speculă,  pentrucă  la  sfârşitul  cu¬ 
vântului  «cătră  cetitori»  nu  aminteşte  nimic,  ci  dinpotrivă  întăreşte  precu¬ 
vântarea  cu  obicinuita  signatură:  Autorul. 

Dar,  dacă  de  fapt  precuvântarea  din  ediţia  1.  alui  Klein  diferă  de  cea 
din  Sibiiu,  după  care  retipărirea  mea  sună  din  cuvânt  în  cuvânt ,  şi  numai 
interpuncţiunea  am  schimbat-o,  altceva  nu,  —  atunci  şi  eu  zic,  că  editorul 

din  Sibiiu  a  speculat  şi  fîeiertatul  episcop  Moga  n’a  luat  în  seamă  mişelia 
aceluia».  Acestea  sunt  părerile  păr.  Nicorescu. 

* 

*  * 

Şi  acum,  după  ce  avem  lămuririle  amânduror  retipăritorilor  şi  dupăce 
mai  ales  —  mulţămită  amabilităţii  păr.  Dăianu  —  ne  stă  la  dispoziţie  şi 
ediţia  primă  a  propovedaniilor  lui  Klein,  ca  unul,  care  am  pus  cestiunea 
acestui  «plagiat»  pe  tapet,  suntem  datori  adevărului  literar  şi  cetitorilor 
revistei  noastre  să-i  dăm  cuvenita  deslegare : 

Fapt  este,  că  ediţia  primă  a  propovedaniilor  lui  Klein,  apărută  în 
1784  la  Blaj,  cuprinde  numai  7  învăţături  la  oameni  morţi»,  iertăciunile  şi 
cele  două  «cuvinte  adause»  al  st.  Vasilie  şi  al  sf.  Chirii  din  Alexandria. 
Toate  acestea  se  extind  pe  13Q  de  pagini.  Cele  6  propovedanii  ca  pricina, 
cari  le  găsim  la  Maior,  aici  lipsesc  cu  desăvârşire,  prin  urmare  nu  le-a 
* făcut »  Klein.  Şi  fiindcă  le  găsim  în  ediţia  li  a  lui  Klein,  dela  Sibiiu, 
evident,  că  numai  Kie  Bucur  Bucur  etici,  retipăritorul-editor.  le-a  putui  adauge 
şi  anume  le-a  luat  dela  Petra  Maior,  povăţuit,  fireşte,  de  îndemnuri  mer¬ 
cantile.  Furtul  literar  şi  isteţimea  jupanului  Bucurenci  ne-o  adeveresc, 
până  la  evidenţă,  prefeţele  acestor  două  ediţii.  Şi  anume : 

în  prefaţa  ediţiei  prime,  aşadar  în  cea  originală,  S.  Clain,  dupăce 
dă  sfaturi  predicătorului,  numai  atâta  aminteşte,  că  «a  adaus  încă  două 
cuvântări  foarte  frumoase  şi  de  suflet  folositoare,  ale  celor  întru  sfinţi 
părinţilor  noştri  Vasilie  cel  mare  şi  Chirii  al  Alexandriei,  din  care  mult 
te  vet  ajuta,  când  vrei  să  faci  învăţătură  la  morţi». 

La  cuvintele  acestea  din  prefaţa  lui  Klein,  însă,  Kir  Bucurenci,  ca 
să-şi  ascunză  fapta,  şi-a  luat  îndrăsncala  să  adaugă  următoarele:  «Şi  s’au 
mai  deplinit  aceste  propovedanii  şi  cu  Cuvântări,  ce  să  se  zică  la  îngro¬ 
păciunea  unui  preot,  protopop  şi  ieromonach.  Şi  lângă  acestea  s’au  mai 
adaus  încă  trei  cuvântări:  o  propovedanie  despre  propovăduirea  adevă¬ 
rului;  alta  despre  treptele ,  pe  care  se  cade  a  se  sui  oricine  voieşte  a  păşi 
la  preoţie  şi  a  treia  despre  învăţătura  şi  pilda  cea  bună,  care  trebue  să  o 
deie  preotul  oilor  lui  Hristos ;  şi  mai  pe  urmă  una  la  îngropăciunea 
pruncilor“. 

Aceste  6  cuvântări  din  urmă  «adause  şi  deplinite»  nu  sunt  altele, 
decât  cele  luate  dela  P.  Maior,  unde  le  găsim  întocmai. 

Şi  dupăce  a  adaus  la  prefaţa  lui  Klein  pasagiul  de  mai  sus,  Kir  Bu- 
curenci  şi-a  permis  să  schimbe  şi  iscălitura.  Căci  câtă  vreme  prefaţa  edi¬ 
ţiei  prime  e  subscrisă:  Samoil  Kluin  dela  Sad,  prefaţa  ediţiei  II  e  sem- 
ată  numai :  Autorul  —  cum  ne  adevereşte  şi  păr.  Nicorescu  prin  ediţia  d-sale 
care  «sună  din  cuvânt  în  cuvânt»,  cu  cea  dela  Sibiiu.  Indrăsneala  acestui 
editor  a  mers  şi  mai  departe:  a  schimbat  şi  titlul  propovedaniilor  lui 
Klein.  Ediţia  primă  poartă  adecă  titlul  de: 

Propovedanii  sau  învăţături  la  îngropăciunea  oamenilor  tnorţl,  acum 
de  Preotul  Samoil  Klein  de  Sad  făcute,  iar  pe  ediţia  a  doua  cuvântul 

«învăţături»  e  lăsat  afară  şi  în  loc  de  făcute  se  zice  izvodite.  Astfel  de  omi¬ 
siuni  şi  schimbări  de  cuvinte  şi  chiar  fraze,  găsim  în  însuş  textul  ediţiei 
a  Il-a,  acestea  însă  nu  au  tendinţa  speculativă  a  celor  de  mai  sus.  Vom 
reveni  asupra  lor  mai  la  vale. 

După  toate  aceste  constatări,  e  lucru  lămurit,  că  adevăratul,  «pla¬ 
giator»  a  fost,  cel  aflat  de  păr.  Dăianu,  editorul  din  Sibiiu  a  lui  Klein. 
Acest  Kir  Bucurenci  —  Cine  a  fost  şi  de  unde  nu  ştim  încă  —  judecat 
după  descoperirile  de  mai  sus,  atunci,  când  din  motive  negustoreşti  a 
cârpit  propovedaniile  lui  Klein,  cu  alte  şase  dela  Maior,  şi  fără  a-şi  măr¬ 
turisi  fapta,  şi  —  a  ascuns-o  în  prefaţă  —  a  săvârşit,  după  concepţiile 
literare  de  astăzi,  un  plagiat  literar  conştient  şi  prin  urmare  păcătos. 

Vina  o  poartă  însă,  la  tot  cazul,  acel  isteţ  Kir,  în  care  şi  păr.  Nico- 
rescu  s’a  înşelat,  când  «a  aflat  garanţă  destulă»  într’ânsul  şi  noi,  când,  bona 
fide,  ram  crezut  om  de  omenie.  Dar  tot  atât  de  adevărat  este,  ca  dacă 
pâr.  Nicorescu,  înainte  de  retipărire,  şi-ar  fi  luat  osteneala  să  confronteze 
ediţia  din  Sibiiu  cu  cea  originală  din  Blaj,  ar  fi  avut  norocirea  să  des¬ 
copere  însuşi  pe  cel  vinovat  şi  noi  încă  am  fi  fost  feriţi  de  a  bănui  de 
«plagiat»,  —  să-i  zicem  aşa,  —  tocmai  pe  hoţul  de  păgubaş,  pe  marele 
P.  Maior. 

A  greşi  este  însă  lucru  omenesc.  Lucru  de  căpetenie  este,  să  ne 
recunoaştem  greşala,  să  ne  pară  rău  de  ea,  şi  să  căutăm  a  o  îndrepta. 
Iar  aceasta  am  făcut-o ! 

* 

*  * 

Ca  încheiere  la  aceste  lămuriri,  ce  le-am  putut  aduce  numai  cu  aju¬ 
torul  zeloşilor  retipăritori,  să  adaugem  câteva  constatări,  cu  cari  am  rămas 
datori : 

Afară  de  modificările  pomenite,  cari  le-am  atribuit  lui  Kir  Bucurenci, 
am  aflat,  cum  am  zis,  schimbări  în  însuşi  textul  propovedaniilor  lui  Klein. 
Timpul  nu  ne-a  îngăduit  să  le  scormonim  cu  deamăruntul  şi  mai  pe  urmă 
nu  li  se  poate  atribui  multă  însemnătate,  pentrucă  înţelesul  frazei  nu  e 
schimbat.  Totul  se  reduce  la  câteva  omisiuni,  înlocuiri  şi  adausuri  de  cuvinte. 

Prima  înlocuire  de  cuvinte  am  constatat-o  pe  titlul  cărţii  După  titlu 
urmează  immediat,  drept  motto,  citatul  din  sf.  scriptură:  „Adevărat,  ade¬ 
vărat  zic  voauă,  că  vine  ceasul  şi  acum  este,  când  morţii  vor  auzi  glasul 
fiului  lui  Dumnezeu...  loan  V.  La  citatul  acesta  în  ediţia  a  Iii-a  dela  Arad, 
în  loc  de  cuvintele  « Adevărat ,  adevărat »  se  zice:  «Amin,  Amin»,  şi  Ia 
sfârşit  se  adauge  şi  stihul  evangelistului,  anume:  loan  cap  V.  st.  25. 

Acelaş  lucru  îl  găsim  la  toate  citatele  din  fruntea  fiecărei  propove- 
danii.  în  ediţia  primă  a  lui  Klein,  stihul  nu  e  indicat  pretutindeni.  Şi  fiindcă 
părint.  Nicorescu  ne  asigură,  că  retipărirea  sf.  sale,  e  identică  cu  cea  din 
Sibiiu,  afară  de  interpuncţie,  evident,  că  aceste  «depliniri»  tot  numai 
lui  Bucurenci  se  pot  atribui.  Ne  miră  însă,  cum,  de  Kir  Bucur  n’a  fost 
tot  atât  de  precis  Ia  indicarea  izvorului  şi  când  a  luat  cele  şase  cuvân- 

ţări  dela  Maior!  Aci  adauge,  colo  lasă  afară,  aci  spune  izvorul,  colo  îl 
reface.  Ciudat  tip, 

în  prefaţa  lui  Klein,  afară  de  adausul  sulevat,  se  mai  găsesc  câteva 
omisiuni  de  cuvinte.  Astfel  în  rândul  al  3-lea  din  jos  (ed.  III,  şi  deci  şi  a 
Il-a)  lipseşte  cuvântul:  «.înţelepţeşte» ,  care  este  a  se  intercala  între  «cum-» 
şi  «i >eii>. 

în  textul  cuvântărilor,  la  pag.  9,  Klein  zice  « prietineşug ».  Las  că  vor¬ 
bele  acestea  sunt  deopotrivă  de  urâte  şi  neromâneşti,  câtă  vreme  aveam 
cuvântul  prietinie,  dar  al  lui  Klein  e  totuş  mai  corect,  decât  aiui  Bucurenci. 
La  pag.  14,  îndată  la  început,  din  ediţia  a  11  şi  lll-a  lipseşte,  după  vorba 
«tainele»,  propoziţia  secundară :  « celece  Dumnezeu  ni  le-a  descoperit  şi  ştim » 
La  pag.  15.  Klein  zice  « speriinţa »  (experinţa),  Kir  Bucur  zice»  « oblicirea ». 

La  pag.  16  Klein  zice:  « norodului »,  ediţia  II  şi  lll-a  zice:  poporului . 
Cuvântul  « fieştecare »  este  consecuent  înlocuit  cu  «fieştecarele» ;  vorba 
«căsi  (casă),  cu  « căşi ». 

în  sfârşit,  astfel  de  schimbări  lexicale  se  întâmpină  aproape  la  fiecare 
pagină,  câtă  vreme  ele  nu  întunecă  însă  înţelesul  pentru  preotul  cetitor, 
nu  merită  să  înzistăm  aici  asupra  lor.  De  altfel  schimbări  în  text,  se  fac 
la  toate  retipăririle  şi  le  pretinde  chiar  evoluţia  neîncetată  a  limbii,  Ar  fi 
corect  însă,  ca  ele  să  fie  arătate  într’un  indice  la  sfârşit. 

Şi  acum,  dupâce  şi  controversa  plagiatului  e  clarificată,  rămâne  să 
înzistăm  asupra  lucrului  principal:  să  recomandăm  din  nou  preoţimii  a-şi 
procura  şi  a  ceti  cu  osârdie  „Propovedanii!e“  lui  Maior  şi  Klein,  căci 
va  găsi  într’ânsele  o  scumpă  comoară  de  vorbe  înţelepte. 

G.  Tulbure. 


CUVÂNT 

în  ziua  cea  luminată  a  învierii. 

Ziua  învierii  să  ne  luminăm 
popoarelor. 

Strălucind  în  premeneala  podoabelor  celor  mai  alese,  cu  glasul  mlădiat 
în  cântările  cele  mai  dulci,  îşi  cheamă  azi,  iub.  creştini,  biserica  mamă  pre 
fiii  săi  la  sinu-i.  Veniţi,  veniţi  le  zice  ea,  ca  să  beţi  beutură  nouă,  nu  din 
peatră  stearpă  făcătoare  de  minuni,  ci  din  mormântul  lui  Christos,  carele 
a  izvorît  izvorul  nestricăciunii  1  Veniţi  să  vă  bucuraţi,  căci  aceasta  este  ziua, 
care  a  făcut-o  Domnul,  ca  să  vă  bucuraţi  şi  să  vă  veseliţi  'ntrânsa !  Veniţi, 
ca  să  vă  luminaţi  azi  toţi  cu  prăsnuirea!  Căci  azi  mirele  meu  iubit  Christos, 
din  morţi  a  înviat  şi  celor  din  mormânturi  vieaţă  le-a  dăruit!  Veniţi!... 

Iar  fiii  buni,  ascultând  chiemarea  mamii,  vin,  iată-i  mulţi,  ca  niciodată 
de  mulţi  astăzi,  încă  de  noapte  mânecând  ei,  ca  nici  o  clipă  să  nu  se 
păgubească  din  ziua  sfântă  a  prăznuirii.  Vin  toţi  cu  faţa  înseninată  de 
evlavie  şi  cu  sufletul  cuprins  de  bucurie.  Şi  ori  cât  de  mulţi  şi  de  deo- 

sebiţi  sunt  ei,  după  vârstă  şi  după  stare,  aci  Ia  sinul  mamei  iubitoare,  iată-i 
pe  toţi,  numai  de  un  singur  gând,  şi  de  o  singură  simţire  cuprinşi, 
gândul:  că  azi  e  ziua  cea  mare  a  învierii  Iui  Christos,  şi  simţirea:  că  azi 
e  ziua  bucuriei  şi  a  veseliei,  deopotrivă  dată  şi  cu  o  măsură  împărţită  la 
tineri  şi  la  bătrâni,  la  bogaţi  şi  la  săraci,  la  toţi  şi  la  toate. 

O,  zi  sfântă  şi  frumoasă  a  învierii,  carea  cu  atâta  voie  bună  ne  aduni 
azi  pe  toţi  la  un  loc,  rămâi  cu  noi,  nu  mai  apune  niciodată,  rămâi  aşa! 
E  aşa  de  bine,  iată  cum  stăm  azi  acî,  ca  fraţii  cei  buni,  unul  lângă  altul 
Nici  unul  întristat,  nici  unul  amărît,  nici  unul  pismuind,  nici  unul  clevetind, 
ci  toţi  plini  de  bucurie,  toţi  veseli  de  serbare,  toţi  grăitori  de  bine,  toţi 
buni  unul  spre  altul !  Suntem  atât  de  risipiţi  altădată,  ne  mână  şi  ne  în- 
vălue  atâtea  valuri  de  griji  şi  de  necazuri,  ne  ispitesc  şi  ne  pornesc  la 
rele  atâtea  gânduri  de  ceartă  şi  de  duşmănie  în  alte  zile,  dar  în  cuprinsul 
luminei  tale,  o  zi  frumoasă  şi  bună,  iată  că  se  opresc  ca  prin  minune, 
toate  valurile  de  griji  şi  de  dureri,  şi  stau  departe  de  noi  toate  vânturile 
de  gânduri  şi  ispite  vrăşmaşe.  Rămâi  dară  cu  noi,  rămâi  în  veci  aşa,  o 
zi  plină  de  iubire,  de  pace  şi  bucurie.  Rămâi.... 

Dar  ce  zic,  şi  ce  cer?  Ca  să  steie  în  loc  ziua,  carea,  ca  toate  cele 
dela  facerea  lumii  şi  până  astăzi,  şi  ca  cele  ce  vor  urma  de  azi  înainte, 
rânduită  e  a  apune,  a  se  stânge  şi  ea  în  noianul  veciniciei  cel  necu¬ 
prins  de  mintea  noastră  slabă,  aceea  cer?!! 

O,  nu,  nu  bunii  mei  creştini,  nu  aceea  cer,  nu,  căci  ştim,  că  aşa  ceva 
nu  se  poate.  Ceeace  cer  eu,  când  zic  ca:  să  rămână  cu  noi  ziua  de  azi, 
e  numai  darul  ei  cel  mult  şi  sfânt,  fiorul  ei  dulce,  ce  ne  încălzeşte  azi  pe 
toţi,  de  ne  face  iată,  buni  şi  blânzi,  pacinici  şi  iubitori,  porniţi  numai  de 
a  face  bine  şi  a  nu  gândi  nimic  de  rău.  Aceasta  cer!  —  şi  aceea  se  poate 
ca  să  se  facă,  va  întreba  poate  unul  şi  altul  ?  —  Cum  nu,  cum  nu,  le  răs¬ 
pund  eu.  Prea  uşor  şi  pe  deplin  aceea  se  poate.  Pentrucă,  bine  să  în¬ 
ţelegeţi  voi  toţi,  iubiţii  mei  că:  dacă  ni-se  pare,  ce  e  drept,  că  azi  şi  cerul 
şi  pământul  şi  aerui  şi  lumina  şi  toate  împreună  cu  noi  serbează  şi  se 
veselesc  de  bucuria  învierii  lui  Christos,  adevăratul  izvor  al  multei  bucurii 
nu  din  acelea  porneşte,  ci  din  noi  înşine,  din  inima  noastră.  Da,  inima 
noastră  e  altfel  astăzi,  decât  în  alte  zile.  Caldă  şi  curăţită  de  orice  simţire 
de  ură  şi  vrăşmăşie,  de  îngânfare  şi  răsbunare,  şi  pornită  numai  Ia  pace, 
şi  la  iubire,  la  milă  şi  ia  îndestulare.  Inima,  care  e  în  noi  şi  azi  şi  mâne 
şi  deapururi,  până  la  sfârşitul  vieţii  noastre,  şi  carea  de  o  vom  ţinea  tot 
bună  şi  curată,  precum  este  astăzi,  iată,  că  cu  noi  va  rămânea  întotdeauna 
ziua  cea  dulce  de  astăzi,  ziua  sfântă  a  învierii  şi  tot  bune  şi  frumoase  le 
vom  vedea  şi  face  toate,  precum  astăzi  le  facem  şi  le  vedem.  Luminaţi-vă 
şi  înţelegeţi  deci,  voi  toţi,  iubiţilor  creştini,  care  e  pricina  şi  rostul  bucu¬ 
riei  celei  mari,  ce  ne  cuprinde  azi  pe  toţi.  înţelegeţi,  că  ziua  învierii  lui 
Christos,  e  zi  din  aceea  împărăţie  a  păcii  şi  a  iubirei,  pe  carea  noi  zi  de 
zi  o  cerem  când  zicem:  «Tatăl  nostru  cel  din  ceriuri,  —  să  vină  împărăţia 
ta  şi  să  fie  voea  ta,  precum  în  ceriu  aşa  şi  pe  pământ».  Astăzi  e  venită 

aceea  împărăţie,  iată  Christos  ne-a  adus-o  din  cer  pe  pământ,  arătându-ne 
aevea  şi  cum  o  putem  ţinea,  ca  să  rămână  deapururi  cu  noi,  dupâce  adecă 
vom  birui  şi  noi  pe  diavoiul  cu  toate  ispitele  lui  rele,  cum  el  l-a  biruit. 
Pricepeţi  dar,  şi  înţelegeţi,  unde  este  împărăţia  Tatălui  ceresc,  dela  carele 
o  cerem  şi  din  carea  iată,  că  azi  o  zi  ne-a  şi  sosit.  Căci  «nu  va  veni 
împărăţia  lui  Dnmnezeu  —  cum  bunul  lisus  ne-a  spus  —  văzând  cu  ochii. 
Nici  vor  zice:  iată-o  aicea,  sau  iată-o  acolo.  Căci  împărăţia  Iui  Dumnezeu 
înlăuntrul  vostru  este»  (Luca  c.  XVII.  v.  21).  Da,  înlăuntrul  nostru,  în  inima 
noastră,  cum  azi  o  simţim,  cuni  azi  o  avem,  iubiţi  creştini,  şi  precum 
deapururi  o  putem  avea,  dacă  vom  fi  tot  buni  şi  îngăduitori  cum  suntem 
astăzi,  şi  atunci  apoi  vieaţa  ne  va  fi  tot  dulce  şi  plăcută,  tot  veselă  şi  uşoară 
precum  azi  ne  este. 

Şi  că  este  aceea  împărăţie,  astăzi  aevea  aci  pe  pământ,  e  vre-unul 
dintre  voi  carele  nu  o  vede,  bunii  mei  creştini?  E  vre-unul  dintre  voi, 
carele  să  se  îndoiască,  cât  de  cât,  că  astăzi  în  adevăr  Christos  între  noi 
se  află,  între  noi  petrece,  între  noi  lucrează?  Este? 

Pe  unul  ca  acela,  stăpânit  de  îndoiala  Tomii  şi  neluminat  pe  de¬ 
plin  de  darul  zilei  sfinte  de  astăzi,  numai  pe  un  moment  ÎI  chem  astăzi 

şi  îi  zic:  —  Vino  cu  mine  omule  nenorocit,  vino  cu  mine,  ca  să-ţi  arăt  eu, 

dacă  tu  nu  vezi  pe  Christos  înviat  —  Vino !  —  Iată  aci  un  prunc  mic  şi 
nevinovat.  II  vezi  cum  aleargă  cu  faţa  înbujorată  şi  îngrijată  şi  cu  graiul 
lui,  abia  începător  rosteşte  apăsat:  «mamă,  mamă,  —  la  poarta  noastră  este 
un  om  sărac,  carele  nu  are  ouă  roşii,  —  mă  duc  să-i  dau  şi  lui  din  ale 
mele,  că  eu  am  multe»!...  —  Ce  zici  omule?!  Nu  vezi  aci  pe  Christos  — - 
bunătatea,  grăind  din  inima  copilului ? ... 

Dar  vino  mai  departe!  —  Iată  aci,  în  casa  aceasta,  cum  stau  la  masa 
încărcată  doi  soţi  buni,  pe  cari  Dumnezeu  nu  i-a  dăruit  cu  prunci,  şi  cum 
ospătându-se  din  multele  bunătăţi,  —  deodată  soţia  grăieşte:  «oare  bărbate, 
sărmana  văduvă  din  capătul  uliţii  de  delături,  va  fi  având  ea  astăzi,  cu  ce 
să-şi  sature  copilaşii  ei  mulţi  ?  Să-i  trimitem  zic,  şi  ei  ceva,  căci,  iată,  Dum¬ 
nezeu  nouă  ne-a  dat  din  destul» !  —  Să-i  trimitem,  da,  răspunde  bărbatul 
să  se  bucure  şi  ea  de  ziua  aceasta  sfântă»!  —  Auzi  omule!  nu  înţelegi  că 
Christos  —  mila  —  îndeamnă  pe  cei  doi  soţi  a  zice  şi  a  face  aşa!? 

—  Să  mergem  mai  încolo!  —  Iată  colea,  cei  doi  fraţi.  Erau  învrăj¬ 

biţi  de  mult  unul  cu  altul,  pentru  oareşcare  rămas  dela  părinţii  lor.  Se 
ocoleau  unul  pe  altul,  — -  dar  azi  de  dimineaţă,  pornind  dela  casele  lor, 
se  întâlnesc  în  mijlocul  drumului,  şi  ca  cum  nici  nu  şi- ar  fi  luat  sama, 
deodată  rostesc  amândoi:  Christos  a  înviat  frate!  şi  totdeodată  răspund 
amândoi:  adevărat  a  înviat  frate!  Şi  acum  iată-i  cum  merg  alăturea  şi-şi 
vorbesc  cu  drag  de  hărnicia  părinţilor  lor!  —  Ce  zici  omule,  puţin  credin¬ 
cios?  Nu  vezi  între  aceştia  pe  Christos —  pacea  —  carea  a  apropiat  pe  cei 
doi  fraţi.  Dar  vino,  că  mai  avem!  —  lată  fica  aceasta,  o  vezi!  Era  supă¬ 
rată  pe  mama  ei,  pe  carea  o  şi  lăsase  singură  acum  la  bătrâneţe.  Azi 
însă,  când  masa  de  ospătare  era  pusă,  deodată  se  scoală  fica  şi  fără  de 

a  spune  un  cuvânt,  aleargă  deadreptul  la  bătrâna  ei  mamă,  şi  rostindu-i, 
Christos  a  înviat,  şi  sărutându-i  mâna,  o  ia  de  subsuori  şi  o  duce  la  ea 
acasă,  ca  să  prânzască  împreună.  —  Cum  înţelegi  aceasta  omule?  Nu  că 
Christos  —  iubirea  —  a  mişcat  inima  fetii,  de  a  lnbucura  astăzi  pe  bătrâna 
ei  mamă? 

Dar  apoi  vecinii  învrăjbiţi  de  mult,  cari  azi  cu  drag  îşi  rostesc  unul  altuia, 
Christos  a  înviat,  răspunzând  unul  altuia  tot  cu  aşa  drag:  adevărat  a  înviat! 
Şi  cei  de  aci  iată-i  mulţi  şi  de  toată  vârsta,  cari  azi,  cu  atâta  drag  îşi  pof¬ 
tesc  din  inimă,  tot  binele  şi  fericirea  în  ziua  sfântă  de  azi,  —  ce  crezi, 
ce  şi  cine  îi  îndeamnă  la  atâta  pace  şi  iubire,  —  dacă  nu,  bunul  Isus, 
celce  azi  a  înviat  din  morţi? 


O,  zi  sfântă  şi  frumoasă  a  învierii,  carea:  bunătatea,  mila,  pacea  şi 
iubirea  p  întinzi  azi  preste  faţa  a  tot  pământul,  —  rămâi  cu  noi,  rămâi 
aşa,  nu  mai  apune  niciodată,  niciodată  —  zi  frumoasă,  rămâi  deapururea  cu 
noi !  Amin.  I.  Tectilesctt. 


PREDICĂ  LA  DUMINECA  TOMII. 

Adevărul  învierii. 

Motto  :  De  nu  voi  vedea  inmânile  lai  ranele 
cuielor,  ţi  de  na  voi  pune  degetul 
meu  in  ranele  cuielor,  şi  de  nu  voi 
pune  mâna  mea  in  coasta  lui  —  nu 
voi  crede.  Ioan  20,  23. 

Iubiţi  fii: 

Jidovii,  cu  restignirea  lui  Isus  pe  cruce,  au  voit  să-i  facă  faptă  cuvin¬ 
tele:  Bate-voi  păstorul  şi  se  vor  risipi  oile.  Următorii  lui,  din  puţini  ce 
au  fost,  s’au  reslăţit  şi  mai  mult.  Nime  nu  cuteza  a  eşi  pe  faţă  cu  numele 
lui  Isus...  în  învălmăşaia  babilonică  se  iveşte  o  rază  de  scăpare  —  la 
început  scântee,  apoi  pară  din  ce  în  ce  mai  luminoasă,  în  urmă  văpaie  ce 
cuprinde  toată  lumea.  Raza  nu-i  alta,  decât  vestea  învierii  Iui  Isus,  care 
învălită  in  vorbele :  A  înviat  Domnul !  trece  de  pe  buze  pe  buze,  întâi  ca 
şoaptă,  după  aceea  ca  vorbă  fără  sfială,  în  urmă  ca  durduit  de  nori,  a  cărui 
ecou  răsună  dela  un  colţ  a  lumei  la  celalalt.  în  urma  ei  creştinii  ca  la 
vrajă  încep  a  se  aduna.  Ascunşii  prin  case  es  în  drum  şi  vestesc  trecă¬ 
torilor:  A  înviat  Domnul!  Slabii  să  întăresc  rostind:  A  înviat  Domnul! 
Ologii,  bolnavii,  cu  un  cuvânt  suferinzii,  capătă  sănătate,  se  înviorează 
la  auzul  vestii:  A  înviat  Domnul!  De  când  e  lumea  n’a  avut  încă  o  veste 
atâta  farmec  ca  vestea  învierii.  Prin  ea  turma  mică  a  creştinilor,  repede 
creşte,  întră  dela  popor  în  palatele  domneşti,  să  lăţeşte  în  afară  de  hotarele 
Palestinei...  jidovi,  păgâni,  bogaţi,  săraci  fără  deosebire,  devin  fraţi  în 
Christos.  lată  în  faptă  adevărată  pilda  grăunţului  de  muştar.  Creştinismul 

devine  arborele  cel  puternic,  care  cu  ramurile  sale  întunecă  pe  toţi  piticii 
din  jurul  său... 

înţelegeţi  bine  din  aceste,  iubiţilor,  că  existenţa  bisericii  creştine  avem 
să  o  mulţămim  faptului,  că  «Isus  cel  răstignit»,  cum  se  zicea  pe  atunci, 
s’a  sculat  din  morţi.  De  nu  învia  Christos,  sămânţa  aruncată  de  el,  învă¬ 
ţăturile,  se  uscau  poate  înainte  de  a  prinde  rădăcini  in  pământ  şi  ome- 
nimea  s’ar  afla  poate  şi  azi  în  barbarie.  învierea  a  produs  mucenicii,  cari 
cu  sângele  lor  apărau  biserica  şi  o  lăţeau.  Cu  cât  goanele  împotriva  pre¬ 
dicatorilor  creştini  devin  mai  aprige,  cu  atât  sămânţa  ce  o  aruncau  ei  întră 
mai  adânc  în  pământ,  şi  cu  cât  se  înmulţeau  goanele  —  sămânţa  se  îm¬ 
prăştia  mai  departe. 

Şi  din  aceste  puţine  cuvinte  —  până  aci  zise  —  pricepeţi:  cât  de 
însămnată  e  învăţătura  creştină  despre  Învierea  lui  Isus  Christos.  Ea  e 
o  învăţătură  de  căpetenie  a  bisericii.  Cu  ea  stă  sau  cade  creştinismul. 
Dacă  n’a  înviat  Domnul,  nu-i  nici  vieaţă  de  veci,  nu  va  fi  nici  învierea 
morţilor.  Fără  credinţa  în  înviere,  cade  şi  credinţa  despre  nemurirea  sufle¬ 
tului.  Nu  dela  mine  grăesc  aceste.  Apostolul  Pavel  învaţă  aşa,  zicând : 
„Iară  de  nu  a  înviat  Domnul,  zadarnică  e  propoveduirea  noastră  şi  zadar¬ 
nică  şi  credinţa  noastră;  şi  ne  aflăm  noi  mărturii  mincinoase  a  lui  D-zeu, 
că  am  mărturisit  împotriva  lui  D-zeu,  că  a  înviat  pe  Christos  (I.  Corint. 
15,  14 — 15).  Dacă  n’a  înviat  Christos,  zadarnică  este  credinţa  voastră  şi 
încă  sunteţi  în  păcatele  voastre  (idem  15,  27)“. 

Este  mare  trebuinţă  deci,  iubiţilor,  trebuinţă  sufletească,  să  ne  dumirim 
asupra  adevărului  învierii ,  ca  să  fim  creştini  convinşi,  nu  de  ocazie  şi 
după  nume,  ca  aşa  numiţii  creştini  din  datină,  cari  se  pot  numi  cu  psal- 
mistul  „aramă  sunătoare  şi  chimvale  de  strigare'1  şi  per  în  păcatele  lor, 
cum  zice  apostolul. 

înviat-a  Christos?...  Răspund  cu  apostolul  Pavel :  Christos  s’a  sculat 
din  morţi  şi  începătura  morţilor  s’a  făcut  (I.  Cov.  15,  20).  Şi  precum 
Christos  şi  tu  te  vei  scula  creştine  „când  va  veni  ziua  Domnului  cea  mare 
şi  luminată11  (Fap.  ap.  2,  20).  Că  s’a  sculat  Domnul  din  morţi,  vă  dau 
mărturie  pe  Pavel,  care  iată  cum  dovedeşte:  Am  dat  vouă  întâi,  care  am 
şi  luat,  că  Christos  a  murit  pentru  păcatele  noastre  după  Scriptură,  şi  că 
s’a  îngropat  şi  s’a  sculat  a  treia  zi  după  Scripturi  şi  s’a  arătat  lui  Chifa 
apoi  celor  doisprăzece,  după  aceea  s’a  arătat  la  mai  mulţi  de  cinci  sute 
de  fraţi  deodată,  din  cari  mulţi  sunt  până  acum,  iară  unii  au  şi  adormit. 
După  aceea  s’a  arătat  lui  lacob,  apoi  apostolilor  tuturor.  Iară  mai  pe  urmă 
decât  toţi,  ca  unui  născut  fără  vreme,  s’a  arătat  şi  mie.  Că  eu  sunt  mai 
micul  apostolilor,  carele  nu  sunt  vrednic  a  mă  chema  apostol,  pcntrucă 
am  gonit  biserica  lui  Dumnezeu  (1.  Cor.  15,  3 — 9).  Că  s’a  sculat  Domnul 
din  morţi  vă  dau  mărturie  şi  pe  evangeiistul  loan.  în  Evangelia  sa  (20 
25 — 31),  astăzi  cetită  dela  uşa  acestui  sf.  altar,  ni-se  spune  arătarea  lui  Isus 
apostolilor  după  învierea  din  morţi.  Toma,  care  şi  ei  era  unul  din  apostoli 
—  zice-se  —  că  la  arătarea  dintâi  din  întâmplare  nu  a  fost  de  faţă.  Ve- 

nind  acasă  ceialalţi,  cu  mare  bucurie  îi  vestesc  cele  întâmplate.  Când  se 
aşteptau  ca  la  bucurie,  să  răspundă  şi  el  cu  bucurie,  cu  glas  apăsat  iată  ce 
le  zice:  „De  nu  voiu  vedea  în  mânile  lui  ranele  cuielor,  şi  de  nu  voiu  pune 
degetul  meu  în  ranele  cuielor,  şi  de  nu  voiu  pune  mâna  mea  în  coasta 
lui,  nu  voi  crede'1.  A  răspuns  Toma  aşa,  fiindcă  nu  dorea  să  învieze 
Christos?  ori  credea,  că  nu  poate  învia  Christos?  Alta  era  cauza  năcazului,  în¬ 
doielii.  Voia  să  cunoască  însuş  adevărul,  din' propria  observare,  ca  se  nu  poată 
fi  tras  pe  sfoară  prin  ceva  veşti  neîntemeiate.  Asta  l-a  făcut  neîncrezător; 
dovadă  că  a  opta  zi,  când  [sus  i-s’a  dovedit  a  fi  cel  răstignit,  când  s'a 
convins  de  adevăr  din  pipăit  şi  văzut  —  Toma  numai  decât  a  strigat  cu 
mare  glas  şi  însufleţire:  Domnul  meu  şi  Dumnezeul  meu! 

Se  pot  lungi  dovezile  Scripturei,  dar  nu  e  lipsă,  pentrucă  din  cele 
până  aci  înşirate,  limpede  apare  adevărul  învierii.  Se  dovedeşte  prin  măr¬ 
turiile  apostolilor  şi  mărturiile  mulţimei  cărei  s’a  arătat  Isus  după  înviere. 
E  preţioasă  cu  deosebire  mărturisirea  lui  Toma.  In  lipsa  ei  necredincioşii 
uşor  ne-ar  putea  arunca  în  faţă:  înzadar  credeţi  voi  în  Christos  cel  înviat, 
căci  celce  vi-se  pare  a  fi  fost  Christos,  n’a  fost  el,  ci  numai  nălucă !  Pur¬ 
tarea  de  grijă  a  lui  Dumnezeu  faţă  de  soartea  oamenilor,  dinaintea  ştiut, 
că  se  vor  ivî  şi  sfaturi  rele  între  oameni,  şi  de  aceea  s’a  îngrijit,  ca  chiar 
unul  din  apostoli,  chiar  Toma,  să  fie  acel  vârtos  Ia  inimă,  care  —  cu  toate 
minunile  ce  le  făcuse  Isus,  cu  toate  puterile  mai  preşus  de  fire  ce  se 
arătase  la  Isus  —  să  nu  creadă,  că  ar  fi  în  stare  a  se  scula  din  morţi  şi 
deci  să-l  pipăe  pentru  a  ne  da  dovadă  strălucită  despre  învierea  lui  Isus. 

Exclamarea  simplă  şi  nemeşteşugită,  eşită  din  inimă  deplin  convinsă: 
Domnul  meu  şi  D-zeul  meu!  vorbeşte  cât  sute  de  cărţi.  Toate  mărturiile 
învierii  sunt  demne  de  crezâmânt,  pentrucă  toţi  martorii  din  convingere 
cunosc  adevărul,  fie  Pavel,  fie  alţi  apostoli,  ori  alţii  din  mulţimea  creşti¬ 
nilor,  sunt  demni  de  credinţă,  pentrucă  ne  istorisesc  făptui  învierii  ca  de¬ 
plin  cunoscut  din  ei.  Nici  despre  unul  —  afară  de  Toma  —  nu  se  zice 
însă,  ca  ar  fi  şi  pipăit  pe  Christos.  Mărturia  lui  Toma  supoartă  orice  cri¬ 
tică.  Dacă  e  adevăr,  cum  adevăr  e,  că  ceeace  cuprinde  omul  cu  mai 
multe  simţuri,  ori  cu  toate’simţurile  deodată,  poate  cunoaşte  mai  bine,  apoi 
adevăr  rămâne,  că  Toma  ne  convinge  mai  bine  de  adevărul  învierii,  căci 
el  nu  s’a  mărginit  a  vedea  pe  Isus,  a-i  cunoaşte  glasul  şi  a  vorbi  cu  el, 
ci  l-a  şi  pipăit. 

Par’că  aud  şoptindu-se  în  jurul  meu:  Te-am  prins!  Toma  e  numai 
singur.  (Jnde  sunt  ceialalţî  cari  să-l  fi  pipăit?  Unde  sunt  martorii  cari 
l-au  văzut  înviind?...  O  nepricepuţilor  şi  zabavnici  cu  inima  a  crede  toate 
câte  au  grăit  prorocii  (Luca,  24,  25).  Vă  trebue  dovezi  unde  petrile  grăesc 
adevărul?  Să  tacă  omul  când  munţii  dau  glas?...  Au  iraţi  cetit  la  Mateiu 
(28,  2 — 5),  că  învierea  s’a  întâmplat  în  mijlocul  unei  străluciri  cereşti,  că 
de  frică  străjarii  ce  grijau  mormântul  au  căzut  cu  feţele  la  pământ?...  Să 
zicem  însă,  pe  un  moment,  că  mărturiile  aduse  nu  sunt  îndestulitoare. 
Ce  ar  urma  de  acî?...  Ar  urma,  că  toţi  ceice  au  trăit  pe  vremea  lui  Isus, 

au  fost  oameni  nebuni.  Grea  vorbă.  Nebuni  ar  trebui  însă  să-i  numim, 
când  se  lasă  duşi  în  rătăcire  de  veşti  nedovedite,  necontrolate,  fără  temeiu,  ba 
nu  se  lasă  numai  seduşi,  ci  îşi  aruncă  şi  averile  pe  altarul  bisericii,  ba  se  duc 
şi  în  gura  morţii  pentru  Isus.  Fiind  vorba  numai  de  câteva  persoane,  s'ar 
mai  putea  presupune  şi  aşa  ceva,  dar  când  o  lume  întreagă  se  însufleţeşte 
pentru  Isus  cel  înviat  din  morţi,  nu  se  poate  presupune  nici  o  înşelăciune 
la  mijloc.  Vor  fi  fost  ei  destui  între  creştinii  dintâi,  cari  şi-au  pus  întrebări 
ca  Toma:  Până  nu  voiu  vedea,  până  nu  voi  pipăi  —  nu  voi  crede.  Dacă 
nu  alţii,  apoi  şi-au  pus  întrebările  prigonitorii  creştinilor,  cari  din  vrăşmaşi 
s’au  făcut  mucenici.  De  aceştia  sunt  sute  şi  mii.  Plină  e  de  numele  lor 
cartea  vieţii  sfinţilor.  Pavel,  ca  să  mă  restrâng  la  unul,  e  mărturie  strălucită. 
Era  el,  înainte  de  a  fi  creştin,  văzut  înaintea  arhiereilor,  cinstea  îi  creştea 
zi  de  zi,  putea  să  ajungă  în  mari  măriri  lumeşti.  Devenid  creştin  ştia,  că 
ostcnele,  lupte  şi  moarte  îl  aşteaptă.  Cu  toate  aceste  s’a  făcut  creştin. 
Explicarea  se  poate  da  numai  aşa,  că  el  a  văzut  pe  Christos  cel  înviat  şi 
a  fost  deplin  convins  despre  adevărul  învierii.  Pavel  a  fost  şi  om  învăţat. 
De  amăgire  la  el  nu  poate  fi  vorba.  Lumea  toată  îşi  putea  cheltui  vieaţa, 
averi,  fără  pricepere,  —  pentru  Christos  —  nu  Pavel.  Ceriul  şi  pământul 
se  poate  clătina,  nu  credinţa  lui  Pavel,  pe  care  însuş  Christos  l-a  con¬ 
vertit... 

Iubiţilor!  Că'Christos  s’a  sculat  şi  te  va  ridica  şi  pe  tine  creştine,  o 
dovedim  noi  ceice  ne  aflam  azi  în  biserica  mărirei  lui  D-zeu  şi  aducem 
cântări  de  laudă  celui  sculat  din  morţi.  întreagă  comoara  noastră  sufle¬ 
tească  vorbeşte  pentru  înviere.  Nădejdea  învierii  ne  face  să  ţinem  legă¬ 
tură  duhovnicească  cu  părinţii,  pruncii,  rudele  şi  prietinii  răposaţi ;  nădejdea 
învierii  ne  scuteşte  de  frica  morţii;  cu  nădejdea  învierii  strigăm  şi  noi  cu 
apostolul:  Unde  este  moarte  boldul  tău,  unde-ţi  este  iadule  biruinţa 
(I.  Cov.  15,  55).  Conştiinţa,  care  şi  glasul  lui  Dumnezeu  ce  vorbeşte  din 
om  să  chiamâ,  dacă  ascultăm  de  ea,  ne  spune,  iubiţilor,  că  fără  nădejdea 
învierii  noi  am  fi  cele  mai  nefericite  fiinţe,  am  fi  mai  jos  decât  dobitoacele 
fără  graiu.  Ele  nu  judecă,  nici  pot  cunoaşte  de  mai  e  alt  traiu  afară  de 
pământ,  sunt  deci  împăcate  cu  sine  şi  soartea  lor.  Dar  tu,  o  omule!  cu 
porniri  sufleteşti  vioaie,  cu  ambiţie,  a  cărei  hotară  trec  peste  marginile 
pământeşti  —  ce  vei  deveni  tu  fără  nădejdea  învierii!  Iţi  foloseşte  ţie 
ceva  aurul,  argintul,  comodităţile  ce  le  ai,  când  ştii  că  tu  ca  şi  ele  eşti  pe- 
ritor  şi  numai  mâncare  de  vermi.  Sunt  plăcerile  tale  plăceri,  când  numai 
trupul  se  poate  desfăta  în  ele,  iar  sufletul  tău  tremură,  —  tremură  de  frica 
necunoscutului  după  moarte ! 

Fără  nădejdea  învierii  suntem  ca  robii  din  temniţe,  în  toată  vieaţa. 
Ei  Ia  toată  zurăitura  tresar,  fiecare  sgomot  par’că  Ie  aduce  pe  călăul  ce  le 
ia  vieaţa.  Ba  nefericirea  noastră  e  şi  mai  mare.  Robii  pot  nădăjdui,  că 
mila  domnitorului  pământesc  îi  va  scăpa  din  lanţuri,  noi,  lipsind u-ne  credinţa 
în  înviere  şi  vieaţa  dincolo  de  mormânt,  nici  de  atâta  mângâiere  nu  putem 
fi  părtaşi.  De  aceea,  chiar  de  nu  ni-ar  fi  dat  Christos  nădejdea  învierii, 

prin  cuvânt  şi  pilda  învierii  sale,  ar  trebui  să  ne-o  croim  noi.  La  nădejdea 
învierii  ne  duce  doar  toată  privirea  naturei.  Natura  în  fiecare  iarnă  moare 
odată  şi  în  toată  primăvara  se  renaşte  din  nou.  Toate  lucrurile  din  natură 
îşi  schimbă  faţa  —  mor  şi  renasc,  renasc  şi  mor.  Nu  se  poate,  ca  singur 
omul,  mai  ales  sufletul  lui,  să  facă  abatere  dela  regulă.  Asemenea]  lui 
D-zeu  fiind  el,  după  zisa  apostolului,  sigur  va  învia  şi  el  la  « ziua  Domnului 
cea  mare  şi  luminată » . . . 

Multe  ispite  şi  curse  vă  stau  în  cale  iubiţilor,  şi  vă  împedecă,  con- 
turbându-vă  în  credinţa  voastră  adevărată,  moştenită  dela  moşi-strămoşi. 
Ales  prorocii  cei  mincinoşi,  cari  în  zilele  noastre  se  ivesc  cu  grămada, 
caută  să  vă  încurce  minţile  şi  inimile.  De  câte  ori  se  va  ivî  între  noi 
vre-un  proroc  de  aceştia,  şi  de  câte  ori  va  căuta  a  vă  amăgi,  —  să  vă 
aduceţi  aminte  de  cuvintele  lui  Isus,  referitoare  la  timpul  de  apoi,  care  a 
zis:  «Se  vor  scula  Christoşi  mincinoşi  şi  proroci  mincinoşi,  şi  vor  da 
semne  mari,  şi  minuni,  ca  să  amăgească,  de  se  va  putea  —  şi  pe  cei  aleşi 
(Mateiu  24,  24).  Să  fugiţi,  deci,  de  astfel  de  proroci,  să  nu  le  daţi  ascultare, 
căci  ei  sunt  semnele  destrăbălării  în  popor  şi  vreau  să  tragă  numai  foloase 
din  neiscusinţele  voastre.  Cu  deosebire  credinţa  voastră  în  înviere  să  o 
păstraţi  şi  întăriţi  între  toate  împrejurările,  căci  în  năcazurile  vieţii,  în  pri¬ 
mejdiile  şi  luptele  ce  vă  stau  în  cale  tot  mai  număroase,  numai  ea  vă 
poate  mângâia,  numai  ea  poate  da  liniştea  sufletului,  care  îi  este  neapărat 
de  trebuinţă,  precum  trebuinţă  este  omului  flămând  de  pâne  şi  celui  în¬ 
setat  de  apă  răcoritoare.  Atunci,  mult  dar  de  sus  va  fi  cu  voi,  şi  veţi 
putea  primi  pe  împăratul  mărirei  ce  va  să  vie,  nu  tremurând  de  frică,  nici 
cu  groază  ca  păcătoşii,  ci  cu  osanale  şi  aliluia!  Amin. 

Vasi/e  Gnu. 

_  protopresbiter. 


Legea  lui  Chrîstos. 

„Amin  zic  vouă:  Până-ce  va  trece  ceriul  şi  pă¬ 
mântul,  o  iotă  sau  o  daria  nu  va  trece  din  lege, 
până-ce  vor  fi  toate.  Deci:  celce  va  strica  una  dintre 
aceste  porunci,  mai  mici,  şi  va  învăţa  aşa  pe  oameni, 
mai  mic  se  va  chema  întru  împărăţia  certurilor; 
iară  celce  va  face  şi  va  învăţa,  acela  mare  se  va 
chema  întru  împărăţia  ccriurilor“. 

Mateiu,  c.  5,  v.  18—20. 

Cum  cu  deplină  claritate,  putem  vedea  şi  înţelege  din  textul  citat, 
însuşi  Christos,  Marele  Păstor  şi  învăţător,  cu  autoritatea  cuvântului  său 
ne  încredinţează  şi  ne  convinge  deplin  despre  sublimitatea,  despre  per¬ 
fecţiunea  şi  despre  vecinicia  legii  creştineşti,  când  zice:  « Amin  zic  vouă: 
pânăce  va  trece  ceriul  şi  pământul,  o  iotă  sau  o  ciartă  nu  va  trece  din 
lege,  pânăce  vor  fi  toate».  —  Tot  El,  Judecătorul  cel  drept,  ne  pune  în 
vedere  şi  răsplata  dreaptă  atât  pentru  păstorii  cei  răi,  falşi  şi  perverşi,  cât 
şi  pentru  cei  buni,  drepţi  şi  credincioşi,  căci  zice:  «Deci:  celce  va  strica 

na  dintre  aceste  porunci  mai  mici,  şi  va  învăţa  aşa  pe  oameni,  mai  m  ic 
se  va  chema  întru  împărăţia  ceriurilor ».  Pe  lângă  răsplata  promisă  păsto¬ 
rilor  celor  buni,  drepţi,  credincioşi  şi  adicţi  chemării  lor  pastorale,  învă¬ 
ţătorul  lumii  Christos,  indică  şi  recomandă  acestor  păstori  sufleteşti  şi 
mijloacele  cele  mai  probate,  mai  apte  şi  mai  sigure  la  realizarea  scopu¬ 
rilor  mântuitoare,  de  care  e  condus  păstorul  sufletesc  în  practica  chemării 
sale;  căci  zice  Christos:  «celce  va  face  şi  va  învăţa »,  cu  alte  cuvinte: 
celce  cu  fapta  şi  cu  cuvântul,  adecă:  cu  exemplul  vieţii  şi  cu  graiul  gurii 
sale  va  învăţa  pe  oameni  toate  ale  legii  creştineşti,  acela  va  mântui  turma 
Iui  Christos,  şi  im  are  se  va  chema  întru  împărăţia  ceriurilor ». 

Clar  şi  convingător  glăsueşte  Christos  despre  toate  momentele  cu¬ 
prinse  în  versurile  citate  din  sf.  Evangelie  în  fruntea  acestor  rânduri ;  aşa 
de  clar  vorbeşte  «Cuvântul  Adevărului»,  despre  adevărurile  cuprinse  în 
acele  versuri,  că  fără  de  alt  comentar,  oricare  păstori  sufletesc,  lesne  poate 
înţelege  întreg  cuprinsul  lor.  Pentruca  însă  cu  iubire,  cu  zel  şi  cu  lăpă- 
darea  de  sine  apostolică  să  putem  propoveduî  adevărul  cuprins  în  legea 
lui  Christos,  este:  ca  prin  ştudiu  serios,  să  stăruim  a  cuprinde  toate  acele 
adevăruri  şi  a  pătrunde  în  toate  tainele  legii  dumnezeeşti  celei  vecinice, 
celei  mai  perfecte  şi  singură  mântuitoare. 

Spre  acest  scop,  de  lipsă  este:  ca,  în  tot  timpul  activităţti  noastre 
pastorale,  mult  să  medităm  asupra  problemelor  multe  şi  mari  ale  chemării 
pastorale,  mult  să  medităm,  adeseori  să  discutăm  şi  să  ne  comunicăm 
unii  altora  părerile,  în  conferinţe  şi  în  alte  conveniri  ale  noastre  cum  şi 
prin  scrieri  asupra  chestiunilor  mari  şi  grele  ale  chemării  noastre;  să  dis¬ 
cutăm  şi  să  schimbăm  între  noi  vederile  ce  ne-am  putut  câştiga  din  praxa 
pastorală,  mai  ales  însă  din  cuvântul  lui  Dumnezeu,  din  scrierile  sfinţilor 
Apostoli  şi  ale  sfinţilor  părinţi  ai  bisericii. 

Dar,  spre  perfecţionarea  noastră  în  chemarea  pastorală  de  lipsă  este 
a  studia  şi  vieaţa  acelor  păstori  sufleteşti,  cari  prin  faptele  vieţii  lor,  prin 
ştiinţa  şi  experienţa  lor  s’au  distins  mai  mult  împlinind,  cu  fapta  şi  cu 
cuvântul  legea  lui  Christos;  să  studiem  şi  să  luăm  de  exemplu  al  vieţii  noa¬ 
stre  pe  acei  sfinţi  părinţi  şi  păstori  ai  bisericii,  cari  chiar  în  mijlocul  nostru 
petrecând  prin  virtuţile  lor  morale,  prin  faptele  măreţe  ale  lor,  prin  ştiinţa 
prin  înţelepciunea  şi  lumina  minţii  lor,  prin  tactul  şi  curajul  lor  apostolic 
în  apărarea  bisericii  şi  a  şcoalei,  au  dat  probe  neîndoelnice  despre  înalta 
lor  vocaţiune  şi  despre  talentul  lor  în  arta  chemării  pastorale;  să  luăm  de 
exemple  pe  acei  păstori  ai  turmei  lui  Christos,  la  cari  după  adevăr  şi 
după  dreptate  se  pot  referi  şi  aplica  cuvintele  sfintei  Evangelii:  «Iar  celce 
va  face  şi  va  învăţa,  « acela  mare  se  va  chema  întru  împărăţia  ceriurilor. 
Fericiţi  suntem  noi:  că  am  avut  în  mijlocul  nostru  un  atare  păstor  su¬ 
fletesc,  la  care,  versul  acum  citat,  după  adevăr  şi  după  dreptate  se  poate 
aplica,  a  fost  Fericitul  Mitropolit  Andreiu,  despre  care,  ca  păstor  în  alt  număr. 

Din  aceste  izvoare  curate  adăpându-ne  sufletele,  cu  aceste  făclii  aprinse 
provăzându-ne  şi  luminându-ne  în  toate  şi  despre  toate  tainele  credinţii  în 

legea  lui  Christos,  povăţuiţi  de  « Lumina  lui  Christos,  care  luminează  tu¬ 
turor»,  vom  putea  clădi  în  sufletele  creştinilor  altarul  viu,  sfânt  şi  ne¬ 
clătit:  al  credinţa,  al  iubirii  şi  al  speranţei,  vom  putea  sădi  în  sufletele 
oamenilor  această  sfântă  trinitate  de  virtuţi  creştineşti  teologice  spre  mă¬ 
rirea  lui  Dumnezeu  şi  spre  mântuirea  credincioşilor. 

Aşa  urmând,  şi  la  noi,  şi  prin  noi,  se  vor  realiza  cuvintele  Marelui 
Păstor:  Oile  mele,  glasul  meu  ascultă,  şi  eu  le  cunosc  pe  ele  şi  vin  după 
mine,  şi  eu  le  dau  lor  vieaţa  vecinică  şi  nu  vor  peri  în  veci ;  şi  nime  nu 
le  va  răpi  din  mâna  mea  ".  Ioan  c.  10,  27—29.  Aşa  urmând,  cuvintele 
acestea  din  legea  lui  Christos  se  vor  realiza  şi  la  noi  până  atunci,  până 
când,  geniul  cel  bun  al  credincioşilor  bisericii  noastre,  sub  conducerea 
păstorilor  demni,  le  va  dicta  formula  strămoşască  de  salutare:  « Christos 
a  înviat »  /  Duhovnicul. 


MIŞCAREA  LITERARĂ. 

Primim  dela  „Societatea  sf.  Ştefan"  din  Budapesta  două  povestiri  pe 
limba  românească:  «Cine  ce  face ,  lui  ’şi  face»  şi  «D-zeu  nu  bate  cu 
bota»  (?),  traduse  de  1.  Budişan,  preot  şi  redactor  al  revistei  «Păstorul 
Sufletesc».  Sunt  povestiri  moralizătoare,  cu  subiecte  luate  din  vieaţa  po¬ 
porului  dela  ţară,  menite  a  combate  unele  păcate-r  în  prima  se  combate, 
în  formă  de  istorioară,  beţia;  în  a  doua,  relele  ce  le  abat  asupra  oame¬ 
nilor  procesele.  Povestirea  frumoasă  şi  înduioşetoare  mişcă  inima  şi  în¬ 
deamnă  voinţa  a  se  opune  acestor  rele  lăţite  între  popor,  şi  nedeslipite 
de  alte  fapte  rele.  Păcatul  ce  se  comite  însă  contra  Iimbei,  nu-1  putem 
trece  cu  vederea,  forme  ca  «dând  din  mânuri »  şi  «se  puse  cu  coselele 
(cusătura)  lângă  el»,  nu  există  în  limba  românească. 

Cât  pentru  străduinţa  ce  e  gata  a  o  pune,  numita  societate  de  a  tra¬ 
duce  şi  alte  povestiri  —  sătui  de  dragostea  ce  ne-o  poartă  străinii  care 
la  început  se  arată  măgulitoare,  —  îi  întimpinăm  cu  următoarele  cuvinte 
biblice:  «Muiatu-s’au  cuvintele  lor  mai  mult  decât  untul  de  lemn  şi  acele 
sunt  săgeţi».  T.  C. 

Dumnezeu  după  concepţia  modernă  de  Oeorge  Origorov.  Bucureşti 
1907  pp.  48.  Chestiuni  grele,  tratate  fără  pregătire  suficientă  şi  în  mod 
uşuratec  —  conţine  această  broşură,  care  este  rodul  unor  lecturi  făcute 
fără  critică.  Tot  mai  mult  să  simte  şi  la  noi  necesitatea  unei  literaturi 
apologetice  temeinice,  care  să  fie  în  stare  a  da  intelectualilor  noştri  mireni 
orientarea  de  lipsă  în  chestiunile  generale  ale  religiunei  şi  filosof  iei  reli- 
gionare.  Căci  nu  ştiinţa,  ci  —  precum  ne  dovedeşte  şi  broşura  aceasta  — 
lipsa  de  orientare  suficientă  în  acele  chestiuni,  este  cauza  deviării  dela  cre¬ 
dinţele  bisericii. 

Vieaţa  şi  operele  lui  Immanuel  Kant  de  arhiereul  Sofronie  Craio- 
veanul.  Bucureşti,  1906  pp.  112 

Ierarhia  şi  Mitropolia  bisericii  române  din  Transilvania  şi 
Ungaria  de  V.  Mangra.  Retipărite  din  «Telegraful  Român».  Sibiiu  1908. 
Vom  reveni. 


«  INFORMAŢIUNI. 

Wahrmund,  un  profesor  de  dreptul  bisericesc  dela  facultatea  juridică 
a  universităţii  din  lnnsbruck,  a  ţinut  la  societatea  «Freie  Schule»  o  con¬ 
ferinţă,  în  care  atacă  într’un  mod  nevrednic  de  un  bărbat  al  ştiinţei  cele 
mai  multe  dintre  învăţăturile  bisericii  romano-catolice.  Conferinţa  s’a  pu¬ 
blicat  sub  titlul:  «Concepţia  catolică  despre  lume  şi  ştiinţa  liberă»  şi  prin 
speculaţia  librarului  a  ajuns  deja  la  a  25-a  ediţie.  Procurorul  a  confiscat 
broşura  pe  baza  §  303  din  codul  penal  austriac,  deoarece  violează  învă¬ 
ţăturile  şi  aşezămintele  bisericii  rom.  cat.  Tribunalul  din  Viena  a  aprobat 
confişcarea.  Nunţiul  papal  din  Viena,  Granito  del  Belmonte,  a  întrevenit 
pentru  destituirea  profesorului,  iar  în  Tirol  s’au  ţinut  o  mulţime  de  adunări 
ale  populaţiei  catolice,  care  a  înfierat  purtarea  nedeamnă  a  lui  Wahrmund. 
Este  şi  o  mare  necuviinţă,  ca  un  profesor  să  combată  într’o  conferinţă  şi 
broşură  de  vulgarizare  învăţăturile  de  credinţă  ale  bisericii  aceleia,  al  cărei 
drept  canonic  este  chemat  să-l  propună  de  pe  catedra  universitară.  După- 
cum  constată  ziarul  «Reichspost»  numitul  profesor  a  subminat  sistematic 
credinţa  tinerimei  universitare  şi  prin  cursurile  dela  universitate. 


Tipicul  cultului  religios. 

Cazuri  liturgice  şi  date  tipiconale  pe  luna  lui  Maiu  1908. 

4  Maiu:  Dumineca  a  4-a  după  Paşti,  a  Slăbănogului:  gl.  3,  voscr.  a  5-a. 

La  Vecernie  şi  la  Utrenie:  Cântările  glasului,  ale  Duminecii  şi  ale  Mineiului,  după 
tipicul  Pentecostarului  pentru  această  Duminecă. 

La  Liturgie:  Apostolul  şi  Evangelia  Duminecii  şi  Irmosul  Paştilor. 

11  Maiu:  Dumineca  a  5-a  după  Paşti,  a  Samarinencei :  gl.  4,  voscr.  a  7-a. 

La  Vecernie  şi  Ia  Utrenie:  cântările  glasului,  ale  Samarinencei  şi  ale  zilei  mineale, 
după  tipicul  din  Pentecostar. 

La  Liturgie :  Apostolul  şi  Evangelia  acestei  Dumineci  şi  Irmosul  Paştilor. 

18  Maiu:  Dumineca  a  6-a  după  Paşti,  a  Orbului:  glas  5,  voscr.  a  8-a. 

La  Vecernie  şi  la  Utrenie:  Cântările  glasului,  ale  Orbului  şi  ale  Mineiului,  cum 
se  prescrie,  pentru  Dumineca  aceasta  la  Pentecostar. 

La  Liturgie:  Apostolul  şi  Evangelia  Duminecii  Orbului  şi  Irmosul  Paştilor. 

21  Maiu:  Sfinţii  Constantin  şi  Elena. 

La  Vecernie  şi  la  Utrenie:  Cântările  Pentecostarului  şi  ale  serbării  dela  Mineiu, 
după  tipicul  Mineiului. 

La  Liturgie:  Apostolul  şi  Evangelia  sărbâtoarei  şi  Irmosul  Paştilor. 

22  Maiu:  înălţarea  Domnului. 

La  Vecernie  şi  la  Utrenie:  toate  ale  prasnicului,  în  ordinea  tipiconală  cum  se  gă¬ 
sesc  la  Pentecostar. 

La  Liturgie :  Apostolul,  Evangelia,  Irmosul  şi  Priceasna  Prasnicului  înălţării. 

25  Maiu:  Dumineca  a  7-a  după  Paşti,  a  sfinţilor  Părinţi:  gl.  6,  voscr.  a  10-a. 

La  Vecernie  şi  Utrenie:  Cântările  glasului,  ale  sfinţilor  Părinţi  şi  ale  Mineiului, 
după  tipicul  Pentecostarului. 

La  Liturgie:  Apostolul  şi  Evangelia  Duminecii  cu  Irmosul  Înălţării  Domnului. 

Cantor. 


